ড০ কালামৰ কাব্যপ্ৰীতি – সুৰেশ শৰ্মা – Mahabahoo\nHome/Story/ড০ কালামৰ কাব্যপ্ৰীতি – সুৰেশ শৰ্মা\n“Music is born out of poems\nPoems are born out of thoughts\nThoughts spring from creative minds.”\nমহান ৰাষ্ট্ৰনায়ক, প্ৰসিদ্ধ পাৰমাণৱিক বিজ্ঞানী, মিছাইল মেন, ভাৰতৰত্ন, ভাৰত উপমহাদেশৰ একাদশ গৰাকী ৰাষ্ট্ৰপতিৰ আসন অলংকৃত কৰি জনগণৰ ৰাষ্ট্ৰপতি (Peoples’ President) হিচাপে জনমানসত যুগমীয়া স্থান অধিকাৰ কৰা প্ৰয়াত ড০ এ পি জে আব্দুল কালাম আছিল এজন তীব্ৰ অনুভূতিসম্পন্ন সুকুমাৰ মনৰ ব্যক্তি। সুন্দৰৰ পূজাৰী-মানৱতাৰ পূজাৰী কালাম। প্ৰাত্যহিক তুচ্ছতাৰ মাজতো তেওঁৰ কবিসত্তা আৰু অনুসন্ধিৎসু মনে অসাধাৰণ বিষয়ৰ অনুসন্ধান কৰিছিল। তেওঁৰ অন্তৰত আছিল ভূমিৰপৰা ভূমাৰ স্পৃহা। কিছুমান সাধাৰণ কথাই, আপাতদৃষ্টিত তুচ্ছ যেন লগা কথাই তেওঁক প্ৰচণ্ডভাৱে আলোড়িত কৰিছিল আৰু সেইবোৰ মুহূৰ্ততে তেওঁৰ কাপৰ পৰা নিগৰি ওলাইছিল একো একোটা অনুপম কবিতা। সেইবোৰ আছিল তেওঁৰ অন্তৰৰ নিগূঢ় চিৰসুন্দৰ স্বৰ্গীয় অনুভূতি। তেওঁক স্বভাৱকবি বুলি ক’ব পাৰি। কাৰণ যেতিয়াই তেওঁ ব্যথিত হয় তেতিয়াই সেই কাতৰতাক তেওঁ কাব্যৰূপ দিয়ে।\nতেওঁৰ বহুল পঠিত আত্মজীৱনীমূলক গ্ৰন্থ ‘অগ্নিৰ ডেউকা’খনো আৰম্ভ হৈছে ‘মা’ নামৰ এটি অনবদ্য কবিতাৰে। শাশ্বত মূল্যবোধেৰে সিক্ত কবিতাটোৰে তেওঁ নিজ মাতৃৰ কথা ক’বলৈ গৈ সমগ্ৰ মাতৃজাতিৰ বন্দনা কৰিছে। পৃথিৱীৰ মধুৰতম শব্দটোৱেই হৈছে ‘মা’।\nৰামেশ্বৰম মছজিদ পথ\nসকলো ৰাস্তাতেই বিলীন হয়\nআলফুলে মৰম কৰা\nদুখনি স্বৰ্গীয় হাত লৈ\nতুমি আহা মোৰ কাষলৈ!\nযুদ্ধৰ দিনবোৰলৈ মোৰ মনত পৰে!\nতেতিয়া জীৱন আছিল এক প্ৰত্যাহ্বান\nআৰু কায়িক শ্ৰম!\nসূৰ্যোদয়ৰ বহু আগতেই\nদীৰ্ঘ পথ পৰিক্ৰমা!\nউক্ত কবিতাটোৰ মাজেদি বাঙ্ময় হৈ উঠিছে কালামৰ জীৱনবোধ, জীৱনৰ কাৰুণ্য, দুঃখ-কষ্ট আৰু নিঃস্ব অৱস্থা। প্ৰসংগানুসাৰে গ্ৰন্থখনৰ ঠায়ে ঠায়ে তেওঁ কেবাটাও কবিতা সন্নিবিষ্ট কৰিছে।\nভগৱদ্ভক্তিৰ ফল্গুও বৈ আছিল তেওঁৰ হৃদয়ৰ মাজেদি। সৰ্বশক্তিমান ভগবান, প্ৰকৃতি আৰু মানুহৰ বন্দনা কৰি তেওঁ লিখা এটি অমৰ কবিতা এনেকুৱাঃ\nপ্ৰকৃতিক ভাল পাবা\nআমাক দিয়া আশীৰ্বাদৰ বাবে\nতেওঁৰ সেৱা কৰিবা\nতেতিয়াহে দেখিবা কেউফালে\nআনহাতে এবাৰ সংসদৰ সদনত ভাষণ দিয়াৰ সময়ত আগদিনা ৰাতি ৰচনা কৰা এটা তামিল কবিতা ‘ক’ত আছো আমি’ আবৃত্তি কৰি অভিভাষণ পাঠ কৰা আৰম্ভ কৰিছিল। কবিতাটোৰে তেওঁ দেশৰ প্ৰতিনিধি সাংসদসকলক আহ্বান জনাইছিল—তেওঁলোকে যাতে সদন ত্যাগ নকৰে, কঠোৰ শ্ৰম কৰে, আৰু নিজৰ কৰ্ম কৰি যায় নীৰৱে। ৰাষ্ট্ৰপতিজনাই যিহেতু সংসদৰ উভয় সদনত দিবলগীয়া ভাষণটোৰ পাঠৰ সালসলনি ঘটাব নোৱাৰে, সেইবাবে চৰকাৰী বক্তব্যৰ বাদে নিজৰ কবলগীয়াখিনি কথাখিনি পদ্যৰ মাজেদি বেকত কৰাৰ অভিনৱ পন্থা উদ্ভাৱন কৰিছিল তেওঁ।\nবিদেশতো তেওঁ ভাষণ দিয়াৰ সময়ত স্বৰচিত কবিতা পাঠ কৰি সভাগৃহৰ সকলোকে মন্ত্ৰমুগ্ধ কৰিছিল। ২০০৭ চনৰ ২৫ এপ্ৰিলৰ দিনাখন ইউৰোপীয় সংসদৰ মজিয়াত ‘ৰাষ্ট্ৰৰ ঐক্যৰ মূলমন্ত্ৰ’ শীর্ষক ২৫ মিনিট জোৰা ভাষণ সামৰি সমবেত ৰাইজৰ সন্মতি লৈ ‘আই ধৰিত্ৰীৰ বাণী’ (message from Mother Earth) নামৰ এটি সুন্দৰ কবিতা পাঠ কৰিছিল। কবিতাটোৰ শেষৰ স্তৱকটো এনেকুৱা আছিলঃ\nএনে আনন্দৰ লহৰে\nসৰ্বত্ৰ মানুহক মোহিত কৰিলে!\nহে ইউৰোপীয় সংঘ!\nতোমাৰ মিছন তোমাৰ স্বপ্ন\nআমি সেৱন কৰা বায়ুৰ দৰে\nবিয়পি পৰক সৰ্বত্ৰ।\nএনেকুৱা মনোৰম কবিতা এটি আবৃত্তি কৰি ড০ কালামে নিৰ্দ্ধাৰিত পঁচিশ মিনিটৰ ঠাইত ৪৫ মিনিটৰ ভাষণ সামৰাত সকলোৱে তেনেকুৱা ভাষণ প্ৰথমবাৰ শুনা বুলি ড০ কালামৰ ভূয়সী প্ৰশংসা কৰিছিল। সভাগৃহৰ মানুহৰ কৰধ্বনিত কাণতাল মাৰি ধৰা অৱস্থা হৈছিল।\nৰাষ্ট্ৰপতি ভৱনৰ মোগল গাৰ্ডেনত বহি তেওঁ ৰচনা কৰিছিল একো একোটি অনবদ্য কবিতাঃ\n“The nature’s citizens inspired\nYes, removing the sorrow of the needy,\nGladdening of the sad hear,\nAnd above all, I realized in giving,\nHappiness radiates all around.”\nতেওঁৰ আন এটি কবিতাত বাঙ্ময় হৈছে ‘message to humanity’:\nShare them with the needy\nTo remove the point and the suffering.\nAnd cheer the sad hearts.\n২০০৭ চনতে ৰাষ্ট্ৰপতি পদৰ পৰা অব্যাহতি লোৱাৰ সময়ত দেশৰ সাংসদসকলক উদ্দেশি তেওঁ যিটো ভাষণ দিছিল সেইটোও আৰম্ভ কৰিছিল এটি স্বৰচিত কবিতাৰেঃ\n‘‘হে সাংসদগণ !\nতোমালোক হ’লা ভাৰত মাতৃৰ খনিকৰ!\nআমাক পোহৰৰ সন্ধান দিয়া\nআমাৰ জীৱনক ঋদ্ধ কৰা !’’\nনীৰৱ-অকলশৰীয়া মুহূৰ্তত ৰূদ্ৰ বীণাৰ তাঁৰত ঝংকাৰ তুলি ভাল পোৱা কালামৰ সৰ্বক্ষণৰ সহচৰ আছিল গীতা আৰু কোৰাণ। আজৰি পৰত তেওঁ কবিতা ৰচনা কৰিছিল। তেওঁৰ আটাইকেইখন গ্ৰন্থত বহু মূল্যৱান, মানৱীয় মূল্যবোধেৰে সম্পৃক্ত কবিতা সন্নিবিষ্ট কৰিছে। তেওঁৰ এখন স্বতন্ত্ৰ কবিতাৰ পুথিও আছে। কবিতাৰ মাজেদি তেওঁ মানৱতাৰ বন্দনা কৰিছে। তেওঁৰ কবিতাৰ ছত্ৰে ছত্ৰে পংক্তিয়ে পংক্তিয়ে কেৱল মানুহ, প্ৰকৃতি, ধৰিত্ৰী, মানুহৰ প্ৰতি ভালপোৱা, জীৱৰ প্ৰতি প্ৰেম আদি দুৰ্লভ বাণী অনুৰণিত হৈছে। কবি হিচাপেও কালাম বন্দিত।\n|| প্ৰত্যয় ||–(গল্প)\nডলফিনৰ ৰক্তৰে পুনৰ ৰঞ্জিত হ’ল ফ্যাৰো দ্বীপপুঞ্জৰ বালি\nCoronavirus: BMJ study suggests 78% don’t show symptoms


প্ৰসংগ − উত্তৰপূর্বাঞ্চলৰ যৌতুক বিৰোধী বিবাহ প্রথা - সাহিত্য ডট অৰ্গ\nমিতালী বৰ্মন :\nমাত্র ত্রিশ ছেকেণ্ড! কিন্তু এই ত্রিশ ছেকেণ্ডেই যথেষ্ট…\nএই গোটৰ এগৰাকী সদস্যা Monali Bhardwaj য়ে দেশবাসীৰ আগত কৈ গ’ল অসম তথা উত্তৰপূর্বাঞ্চলৰ যৌতুক বিৰোধী বিবাহ প্রথাৰ কথা… অসম আৰু উত্তৰপূর্বাঞ্চলক প্রতিনিধিত্ব কৰা মনালীলৈ অভিনন্দন!!\nBig Fat Indian Wedding – The progressive North-East\nঅজয় লাল দত্ত − মূলসুঁতিৰ পাব্লিকে লাজ পাব জানো?\nসুব্ৰত গগৈ − অসমৰ আৰু এজন আছিল নহয় !\nমিতালী বৰ্মন − অন্ততঃ সদায় এলাগী কৰি ৰখা উত্তৰ−পূব ভাৰতৰ মানুহ কিমান আগবঢ়া আৰু দেশৰ আন প্রান্তৰ মানুহে উত্তৰ−পূব ভাৰতৰ পৰা কিমান কথা শিকিবলগীয়া আছে সেই কথা আজি সকলোৱে জানিলে।\nপংকজ বৰা − Monali Bhardwaj ৰ লগতে Durlov Baruah ডাঙৰীয়াও আছিল৷ দুয়োজনলৈকে আন্তৰিক অভিনন্দন৷ এই দুয়োজনৰ দৰে বাহিৰলৈ ওলাই অহা অসম তথা উত্তৰ−পূৰ্বাঞ্চলৰ সকলো সচেতন নতুন প্ৰজন্মই এই অঞ্চলৰ লোকৰ প্ৰতি আন ভাৰতীয় সকলে কৰা অন্যায়−অবিচাৰৰ প্ৰতিবাদ কৰাৰ লগতে আমাৰ ভালবোৰ এইদৰে সুবিধা বা প্লে’টফৰ্ম পালেই ভাৰতৰ আন ৰাজ্যৰ লগতে বিশ্বক অৱগত কৰোৱাৰ সংকল্প ল’ব লাগিব৷ অমুক নাই, তমুক নাই, আমি বঞ্চিত, আমাৰ স্বীকৃতি নাই এইদৰে হুমুনিয়াহ কাঢ়ি থাকিলে নহ’ব৷ ভগৱানে আহি আমাক কৰি নিদিয়েহি৷ স্বীকৃতি নিদিলে স্বীকৃতি কাঢ়ি আনিব লাগিব, সময়ৰ আহ্বান৷\nদিগন্ত শইকীয়া − আগৰ দিনত হৈছিল, হ’ব লগীয়া জোঁৱায়েকে শহুৰেকৰ ঘৰত গোবাৰি খাটিছিল ৷ এখন ৰাজ্যত ল’ৰা ছোৱালীৰ ঘৰলৈ যায়, অৰ্থাৎ ছোৱালীয়ে ল’ৰাক আনে | আজিকালি ভাৱিলে ভাল লাগে সেই নিয়মৰ কথা !! কাগজে পত্ৰৰ খবৰে আমাৰ ৰাজ্যখনৰ লগতে কাষৰ ৰাজ্যৰো কালিমা সানিছে নেকি ?\nদীপুল হালৈ − বঢ়িয়া | আন ভাৰতীয় সকলে এই কথা জনা উচিত | ভালকৈ নাজানে !\nহেমন্ত বৰা − ঈশ্বৰেহে জানে অসম এখন যৌতুক প্ৰথা বিহীন ৰাজ্য হয় নে নহয়! মই ব্যক্তিগত ভাবে এই কথা মানি ল’ব নোৱাৰোঁ | এনে বহু উদাহৰণ আছে য’ত এই কাৰণটোৰ বাবেই বহু ছোৱালীক জ্বলাই দিয়া হৈছিল | গতিকে এই কথা লৈ ইমান ফুৰ্তি কৰাৰ কাৰণ নেদেখোঁ…\nহিমজ্যোতি তালুকদাৰ − অসমতো আছে যৌতুক প্ৰথা। কিন্তু উত্তৰ ভাৰতৰ ৰাজ্য সমূহৰ তুলনাত হাজাৰ গুনে কম। উত্তৰ ভাৰতত এই যৌতুক প্ৰথাটোৰ কাৰণেই মুলত: ভ্ৰূণ হত্যাৰ দৰে ঘটনা অতি বেছি। উত্তৰ ভাৰতত এখন বিয়াই কেনেদৰে দুখীয়া ঘৰৰ ছোৱালীৰ পৰিয়াল থানবান কৰি দিয়ে ভালদৰে জানো। আজিকালি অসমতো লাহে লাহে এই বস্তুটো বেছিকৈ শিপাবলৈ ধৰিছে। গুৰিত ধৰি উঘলাৰ সময় আহি পৰিছে। স্ফুৰ্তি কৰাৰ কাৰণ নিশ্চয় নাই, কিন্তু গোটেই ভাৰতত অসমৰ পৰা যদি এটা বাৰ্তা যায়, সেইটো নিশ্চয় ভাল কথা। বিশেষকৈ ‘জোৰোণ’ প্ৰথাটোৱে উত্তৰ ভাৰতীয় বৈবাহিক প্ৰথাসমূহক নিশ্চয় এক ভাল শিকনি দিছে।\nৰূপকমল তালুকদাৰ − অসমত ভালকৈ শিপাইছে | গঙাটোপ হৈ থকাতকৈ উঘলাৰ চেস্টা কৰা হে ভাল | http://www.sentinelassam.com/ghy_city/story.php?sec=1&subsec=0&id=81962&dtP=2012-05-03&ppr=1\nমঞ্জিল কোঁৱৰ − অসমৰ অৱস্থা উত্তৰ ভাৰততকৈ হয়তো বহুগুণে ভাল এই ক্ষেত্ৰত। গৌৰৱ কৰিব পাৰোঁ। কিন্তু মই নিজ চকুৰে আজিলৈকে এনে এখন বিয়া দেখা নাই য’ত কন্যাই যৌতুকৰ নামত একো নিয়া নাই। আনকি ছোৱালীৰ ঘৰৰ মানুহেও ছোৱালীজনীৰ লগত দামী দামী বস্তু কেইপদমান দি পঠিয়াব নোৱাৰিলে হীনমন্যতাত ভোগে। হাতত ১০−২০ লাখ টকা লৈ যোৱাটোও যৌতুক, আৰু কাঠৰ চকী−মেজ দুখনমান লৈ যোৱাটোও যৌতুক। এইবিলাক কেতিয়া নাইকিয়া হ’ব? আৰু যৌতুকৰ কাৰণে বোৱাৰী নিৰ্যাতন হোৱাৰ বাতৰিও অসমত একো আচহুৱা কথা নহয়। মাজে মাজে শুনিয়েই থাকোঁ।\nৰূপকমল তালুকদাৰ − মাজে মাজে নহয় মঞ্জিল ডাঙৰীয়া | আজিকালি বাতৰি কাকত খন মেলিলেই পায় | আপোনাৰ কথাত একমত | আজিলৈকে এখনো বিয়া দেখা নাই য’ত গোটেই বংশ উঠি নাহে, বস্তুবোৰ যোগাৰ কৰিব | অমুকে অমুক দিব, তমুকে তমুক দিব | দিনক দিনে বাঢ়িহে গৈ আছে |\nত্ৰিনয়ন বৰা − যিমানদূৰ মই জানো অসমত (লগতে উ:পূ: ভাৰতত) অন্তত বিয়া ঠিক হোৱাৰ লগে লগেই দৰাঘৰীয়াই কইনাঘৰক ∀কিতনে লাখ কি ছাদী কৰা ৰহে হ’?” বুলি খেচেৰা নাটকখন আৰম্ভ কৰি বেচেৰী কইনা জনীক লৈ গোটেই পৰিবেশটো লেতেৰা কৰি নিদিয়ে। কইনাঘৰৰ পৰা কিবা−কিবি লাম−লাকটু নিদিয়া নহয়, দিয়ে| কিন্তু সেয়া কোনো দাবী−ধমকিৰ বাবে নহয় জীয়ৰীৰ প্রতি থকা স্নেহ আৰু তথাকথিত কৰ্তব্য(হয় জানো?)ৰ কাৰণে। চাওক ৰাইজ, “Exception Exists Everywhere”. আমাৰ বেছিভাগ বিয়া ইতিমধ্যে উল্লেখ কৰা ধৰণেই হয়। গতিকে আমাৰ সমাজৰ সামগ্রিক দৃশ্যটোও তেনেকুৱা ধৰণৰেই হয়। Bottom Line-“অসমত এজনী ছোৱালীক ∀বিয়া∀ দিয়া হয়, কেতিয়াও বিক্রী কৰা নহয়∀।\nপ্ৰতিম প্ৰতাপ বৰুৱা − মই ধেমালিতে ইয়াত দিল্লীত লগৰকেইটাক কওঁ − তহঁতৰ ইয়াত লৰাবোৰক বিক্ৰী কৰে | “য়ে দেখো মেৰা লড়কা | ইচকো পঢ়ায়া, লিখায়া, নৌকৰী দিলায়া | আভি লড়কী ছাহিয়ে | কৌন কিত্না দেগা ?”\n− ৫ লাখ আউৰ মাৰুতি অল্ট’ |\n– ঠিক হ্যায় | ৫ লাখ আউৰ মাৰুতি অল্ট’ এক, ৫ লাখ আউৰ মাৰুতি অল্ট’ দ’ …\n− ৬ লাখ আউৰ চেন্ট্ৰ’ |\n– ঠিক হ্যায় | ৬ লাখ আউৰ চেন্ট্ৰ’ এক, ৬ লাখ আউৰ চেন্ট্ৰ’ দ’ … |\nমিতালী বৰ্মন − হয় Pratim দাদা :−) মই সিদিনা আপোনালোকৰ ঘৰলৈ যাওঁতে এই যৌতুক বিষয়ক কথা পাতি থাকোঁতে যে আপুনি কৈছিল আপোনাৰ লগৰ এজনে বিয়া পাতি ∀তামাম খুচ∀ কাৰণ বহুত যৌতুক পালে। কিন্তু নির্লজটোৰ পাচৰ কথাখিনি আপোনাৰ পৰা শুনিহে মোৰ আৰু খং উঠিছিল। কেইদিনমান আগতে বিয়া পাতি বৃহৎ পৰিমাণৰ যৌতুক লৈ সুখী হোৱা মানুহজন কেইদিনমান পাচত দুখী হৈ গৈছিল কাৰণ সেইজনৰ ভায়েকে বিয়া পাতি তেওঁতকৈ বেছি যৌতুক পালে! হুহহহহহ…!!\nজ্যোতি প্ৰকাশ নাথ − আমাৰ ছোৱালী কিজনীয়ে দেখোন ডিমাণ্ড কৰে মোক অমুক লাগিব তমুক লাগিব বুলি।\nমঞ্জিল কোঁৱৰ − স্নেহ ??? হয়তো অলপ স্নেহ হয়, কিন্তু তাতকৈ বেছি নিজকে সমাজৰ চকুত দামী পিতৃ−মাতৃ সজোৱাৰ প্ৰতিযোগিতা। নিজৰ ছোৱালীৰ বিয়াত কি কি দামী বস্তু দিলে, এইবিলাক কথা তেখেতসকলৰ জিভাৰ আগতে থাকে। আৰু আজিকালি ছোৱালীবিলাকো জানো কম। লগৰ বান্ধৱীকেইজনীতকৈ বেছি সা−সম্পত্তি নিব পাৰিলেহে মুখত হাঁহিটো আহে বহুতৰ (সকলো নহয়)।\nআৰু বিষয়টো যিহেতু যৌতুক, আৰু এইবিলাক যৌতুকৰ ভিতৰতে পৰে, গতিকে অসমতো যৌতুক প্ৰচলিত।\nধ্ৰুবজ্যোতি শৰ্মা − আমি ইয়াত যৌতুকৰ মহিমা ভালকৈ পোৱা নাই বাবে জোৰোণকেই যৌতুক বুলি ভাৱো| লগৰ এজন (উত্তৰ ভাৰতৰ) বিয়া পাতিবলৈ গৈ মাক দেউতাকৰ আপত্তিৰ বাবে বিয়া বাতিল কৰাৰ উদাহৰণো আছে| আৰু কাৰণ হ’ল ল’ৰাৰ মাক−দেউতাকে বিচৰামতে ছোৱালীঘৰে গাড়ী এখনৰ দিহা লগাব নোৱাৰিলে|\nপংকজ বৰা − কোনোবা উৎসুক ব্যক্তিয়ে সৰ্বভাৰতীয় প্ৰেক্ষাপটত অসমত নাৰীৰ ওপৰত হোৱা হিংসা বা অত্যাচাৰ বিশেষকৈ যৌতুক জনিত অপৰাধৰ বিষয়ে জানিব খুজিলে National Crime Records Bureau (http://ncrb.nic.in/) ৰ ২০১০ চনৰ ৰিপ’ৰ্টৰ ভালকৈ চাব পাৰে৷\nঅসমৰ বাবে Dowry calculator ও নাই ! 🙂 কোনোবা ব্যক্তিয়ে বিয়াৰ মাৰ্কেটত নিজৰ দাম চাব খোজে যদি ইয়াত চাই লওক 🙂 http://www.dowrycalculator.com/\nৰঞ্জিত কুমাৰ বৰা − অসমত যৌতুকজনিত নিৰ্যাতন, হত্যা নোহোৱাকৈ থকা নাই। হৈছে। ঘটিছে তেনে দুৰ্ভাগ্যজনক ঘটনা। কিন্তু সেইবোৰৰ বেচিভাগেই উত্তৰ ভাৰতৰ পৰা আহি অসমত থিতাপি লোৱা (কিছুসংখ্যক পশ্চিমবংগৰ পৰাও অহা) পৰিয়ালৰ ঘৰৰ কাহিনী। চৰকাৰী পৰিসংখাই অসমৰ প্ৰকৃত ছবিখন দাঙি ধৰিব নোৱাৰে। এটা সত্য যে অসম যৌতুক প্ৰথা শূন্য ৰাজ্য নহ’লেও ৰাজ্যখনত যৌতুকৰ দাবীত বোৱাৰী হত্যা (যিটো অতি নিৰ্মম, গাত কেৰাচিন ঢালি জ্বলাই দিয়াৰ দৰে অতি নিষ্ঠুৰ কাম অসমীয়াই কৰিব নোৱাৰে বুলিয়েই ভাবো), নিৰ্যাতন নহয় বুলিব পাৰি। অসমীয়া পৰিয়ালত বিবাহৰ সময়ত কিছু সা−সামগ্ৰী দিয়া হয়। তাৰবাবে কিছু পৰিমাণে কোনো কোনো ছোৱালী (কইনা)ও কিছু পৰিমাণে দায়ী। ঘৰৰ পৰা অধিক সম্পত্তি নিব পৰাটো গৌৰৱৰ কথা বুলি কিছুমানে বিবেচনা কৰে। যৌতুক প্ৰথাৰ ক্ষেত্ৰত অসম বহুখিনি কলংকমুক্ত। ৰাজ্যখনৰ খিলঞ্জীয়া মানুহখিনি আৰু অধিক পৰিমাণে দোষমুক্ত।\nজ্যোতি প্ৰকাশ নাথ − 50% ছোৱালীয়ে নিজে বস্তু লাগে বুলি কয় আৰু অলপ হীন দেঢ়ি হলে ঠেহ পাতে\nপ্ৰতিম প্ৰতাপ বৰুৱা − মই এজনী অসমীয়া ছোৱালীক জানো যি অতি দুখীয়া ঘৰৰ সন্তান আছিল | তাইক আন এঘৰ সম্বন্ধীয় মানুহে নবম মান শ্ৰেণীত আনি পঢ়োৱাই−শুনোৱাই বিয়া দিছিল | লগত বহুত বস্তু (যৌতুক) দিছিল | সেই ছোৱালীজনীয়ে গিৰিয়েকৰ লগত গিৰিয়েকৰ চাকৰি কথা ঠাইত (শাহু−শহুৰৰ লগত নহয়) থাকিবলৈ লোৱাৰ পিছত ওচৰ−চুবুৰীয়াক সেই ধনী ঘৰৰ মানুহহালক হে নিজৰ মা−দেউতা বুলি চিনাকী দিছিল | গিৰিয়েকে চব জানিছিল যদিও চুপ থাকিছিল | নিজৰ আচল ঘৰলৈ গিৰিয়েকক লৈ তাই কেতিয়াও যোৱা নাছিল | বিয়াৰ বহুত বছৰৰ পিছত এবাৰ তাইৰ আচল মাক প্ৰথমবাৰৰ বাবে তাইৰ ঘৰলৈ গৈছিল | তাৰ আগলৈকে কিবা নহয় কিবা বুদ্ধি উলিয়াই তাই নিজৰ আচল মাকক নিজৰ ঘৰলৈ যাবলৈ বাধা দি আছিল | মাকে গৈ গোটেই কাণ্ডবোৰ দেখি হুৰাওৰাৱে কান্দিছিল আৰু কৈছিল − ∀তই টকা দেখি নিজৰ মাৰজনীকে চিনি নোপোৱা হলি |” মাকে ওচৰ−চুবুৰীয়াৰ আগত নিজে নিজৰ চিনাকী দিব লগা হৈছিল | ওচৰ−চুবুৰীয়াই সেইদিনাহে সকলো কথা গম পাইছিল |\nথাকে, এনেকুৱা অসমীয়া ছোৱালীও থাকে |\nবিকাশ শইকীয়া − অসমত ছোৱালীৰ লগত কিবাকিবি নিদিয়া নহয়……….কিন্ত ভাৰতৰ আন ঠাইৰ তুলনাত ∀দহেজ∀ খোজা নিলাজৰ সংখ্যা যথেষ্ঠ কম (আমাৰ ইয়াত ছোৱালীয়েহে কয়−মোৰ লগত অমুক দিব লাগিব, তমুক দিব লাগিব……কইনাঘৰীয়াই কয়−ছোৱালীৰ লগত একো নিদিলে সন্মান কত থাকিব…..ইত্যাদি…) ……..\nতপোব্ৰত বৰুৱা − মোৰ বিয়াৰ সময়ত মোৰ শহুৰক দহোকুৰিবাৰ অনুৰোধ কৰা হৈছিল কইনাৰ লগত যাতে প্ৰয়োজনীয় সামগ্ৰী কেইবিধৰ বাদে আন একো নপঠায়৷ আমাৰ অনুৰোধ নৰজিল৷ শেষত মোৰ প্ৰত্যাশামতেই মোৰ মাৰ মনত অসন্তোষ হল৷ কাৰণ কইনাঘৰীয়াই নতুন বস্তৰ থান−থিত লগাওতে মাৰ বহু মৰমৰ পুৰণি বস্তু চুকে কোণে বা গুদামঘৰত সুমুৱাই থলেগৈ৷ কালি ”সত্যমেৱ জয়তে”ত উত্তৰ−পূৱৰ নামত হাত−চাপৰি বাজোতে সচাই বুকুখন অলপ হলেও ফুলি উঠাযেন অনুভৱ কৰিছিলো৷\nঅঞ্জল বৰা − এই বিষয়ে মোৰ লগৰ উৰিয়া আৰু বাঙালী বন্ধকেইটাৰ সদায় তৰ্ক হয়৷ কেইদিনমানৰ আগতে উৰিয়া বন্ধুৰ বক্তব্য − ছোৱালী এজনী তালৈ দিছে লগত বোলে 10 লাখ দিব৷ পিছে অলপ দেখিবলৈ ভাল নহয়৷ তাৰ মতে দেখিবলৈ ভাল আৰু শিক্ষিত হ’লে দামটো অলপ কমে৷ বাঙালী বন্ধুৰ বক্তব্য − মোক এজনী ছোৱালী দিয়েই আছে, অলপ শকত, কিন্তু প্ৰায় ডেৰ কোটি টকাৰ সম্পত্তি লাভ কৰিম৷ কথাবোৰ শুনাৰ পিছত মোৰ নিজৰে মুখৰ মাত হৰিল৷ আমি জীৱনটোত টকা−পইচা সঞ্চয় কৰি কৰি নিজকে বিয়াৰ বাবে সাজু কৰোঁ আৰু ইহঁতে ছোৱালীৰ লগত আহিব লগা টকা কেইটাৰ বাবে বাট চাই থাকে৷ সেয়ে ইয়াৰ মানুহে আমি 30−35 বয়সলৈ বিয়া নপতা দেখিলে আচৰিত হয়৷ মই বোলো তোমালোকৰ দৰে ছোৱালীৰ পৰা এগাল টকা লৈ আমি বিয়া নাপাতো৷ নিজে আৰ্জিব পাৰিলেহে অসমত ল’ৰাই বিয়া পাতে৷ সিদিনা অনুষ্ঠানটো চাই থাকি সেই বন্ধু কেইটাৰ আগত নিজকে অসমত জন্ম গ্ৰহণ কৰাৰ বাবে ধন্য যেন লাগিল৷\nঅজয় লাল দত্ত − খুৱাব পিন্ধাব নোৱাৰিলে ডেকাই ছোৱালী আনিবই বা কিয়? দুখীয়া ডেকাবোৰে তেনেকৈয়ে ভাবে৷\nধনী ঘৰৰ জীয়ৰী শ্ৰীমতীৰ ঘৰৰ ধনেৰে খাম−খুৱাম বুলি ভবা ভিজনেৰী শ্ৰীমতা এজাকো অসমতো ওলাবলৈ ধৰাটোহে দুৰ্ভাগ্যৰ কথা হৈছে! মই এক ট্ৰাক নিমেই বুলি জেদ ধৰা মাইনা, মোক হ’লে ফ্লেট এটা লাগিবই বুলি জেদ ধৰা ধৰণৰ মাইনাবোৰ আজিৰ নতুন ধনীজাকৰ ঘৰতহে পোৱা যায়\nদুখীয়া ল’ৰা−ছোৱালীৰ এতিয়াও তোৰো মনে−খালে মোৰো মনে খালে, পলাই গুচি যাওঁ ব’ল…..ভালপোৱাই আমাৰ মূলধন বুলি ভবা সৰল দুখীয়া অসমীয়া খিনিৰ কাৰণেহে আমি আচলতে বুকু ফুলাই আছো গৌৰৱত৷ ধনী ঘৰৰ মইনা/মাইনীৰ নাটক বোৰৰ বাবে নহয়! (যৌতুকৰ কেচত জুই জ্বলাটোৰ বেছি ভাগ কেচ নতুন ধনীৰ ঘৰত হোৱাটো এটা চিৰ সত্য কথা)\nৰক্তিম গোস্বামী − শনিবাৰে নিশা আমন্ত্রণ ক্রমে অফিচৰ এটা পাটিলৈ গ’লো। অণ্ধ্র্, কেৰেলা,তামিলনাডু , মহাৰাষ্ট্র, কৰ্ণাটকা সকলো ঠাইৰ পুৰুষ−মহিলা আছিল। আড্ডাৰ শেষৰ ফালৰ বিষয়টো আছিল ‘যৌতুক’। শুনি গ’লো লাখ−লাখ টকা, ফ্লেট,গাড়ী আৰু বহু কিলো সোণৰ আ−অলংকাৰৰ গৌৰবৰে কৈ যোৱা কথাবোৰ । মোৰ পাল আহিলে। মোক সুধিলে অসম দেশ আৰু উত্তৰ পূৱৰ কথা। অলপ টানকৈ ক’লো− ∀আমি কেৱল বেপাৰৰ সময়তহে বেপাৰ কৰো। বিবাহৰ নিচিনা এটা পবিত্ৰ অনুস্থানক লৈ বেপাৰ কৰা প্ৰথা উত্তৰ পূৱৰ সভ্য আৰু শিক্ষিত মানুহখিনিৰ নাই।”\nখাঁচি সমাজত মহিলাৰ স্থিতিৰ বিষয়ে কোৱাত সকলো আশ্চৰ্য্যৰ চাপ মুখতলৈ চেচা হৈ পৰিল। মোৰ কপাল, পিছদিনা ৰাতিপুৱাই মানে যোৱাকালি আমিৰ খানে তেখেতৰ ‘সত্যমেৱ জয়তে’ত মোৰ কথাষাৰ ৰাষ্ট্রীয়ভাবে প্রমাণ কৰিলে। বন্ধুকেইজন এতিয়া মোৰ আশে পাশে, মই মাজত বুকু ফুলাই বহি কাম কৰি আছো। 🙂\nঅভিজিত কলিতা − হয় উত্তৰ পুৰ্বাঞ্চলত ডাউৰীৰ প্ৰথা নাছিল। কিন্তু আমি লোকৰ বেয়া বস্তুবোৰ গ্ৰহণ কৰাত বৰ আগৰণুৱা। গতিকে এতিয়া লাহে লাহে যৌতুক নামৰ বস্তুটো ডাউৰীৰ ৰূপ লবলৈ গৈ আছে। বাঢ়িহে গৈছে দিনক দিনে। মই এনে বিয়াও দেখিছো, যত কইনাৰ মোমায়েকে কি দিলে, অমুকে কি দেলে, তমুকে কি দিলে সেইকথা ৰাজহুৱা ভাৱে প্ৰদৰ্শন কৰা হয়। যদিও অৱস্থাটো উত্তৰ বা দক্ষিণ ভাৰতৰ দৰে হোৱাগৈ নাই এতিয়াও, কিন্তু এই ধাৰা চলি থাকিলে কেইদিন মানৰ পাছত অসমেও সমগ্ৰ ভাৰতৰ লগত সমানে ফেৰ মাৰিব পাৰিব ই ধুৰূপ। কিন্তু অসমত দৰা ঘৰতকৈ কইনাৰ ঘৰৰ উৎপাত হে বেছি, তেওলোকৰ সন্মানৰ কথা দামী দামী বস্তু দিব পাৰিলে। সদ্যহতে অসমীয়া বিয়া সমূহত ছোৱালী ঘৰৰ বাজেট শুনিলে ভয় খাব লগীয়া হৈছেগৈ।\nজ্যোতি প্ৰকাশ নাথ − ইয়াৰ বাবে আমাৰ ∀ছাছ−বহু∀ ছিৰিয়েল কেইখনো কম দায়ী নহয়।\nঅঞ্জল বৰা − কথা এটা মনত পৰিছে৷ লক্ষ্মীনাথ বেজবৰুৱাই সেই ১৮৯১ চনতে কলিকতাৰ জোড়াসাঁকোৰ ঠাকুৰ পৰিয়ালৰ জীয়াৰী প্ৰজ্ঞাসুন্দৰীক বিয়া কৰোৱাৰ সময়ত ৰবীন্দ্ৰনাথ ঠাকুৰে বেজবৰুৱালৈ টকা 10 হাজাৰ দি পঠিয়াইছিল৷ বেজবৰুৱাই বোলে আমাৰ অসমত বিয়াৰ নামত ছোৱালী কিনাৰ পৰম্পৰা নাই বুলি টকা উভতাই দিলে৷ মন কৰক ১৮৯১ চনত 10 হাজাৰ আজিৰ দিনত কিমান টকা হ’ব !!\n← গুগলত অসমীয়া ৱেবপেজ বিচাৰিবলৈ এটি সহজ কিটিপ -( সত্যজিত নাথ)\nসৰিয়হ ফুল (ত্রিনয়ন বৰা) →


৬৫ খন ভাৰতীয় কোম্পানীৰ চিমকাৰ্ডসহ সীমান্তত বাংলাদেশী যুৱকক গ্ৰেপ্তাৰ... - NEWS8 NorthEast\nHome/ৰাষ্ট্ৰীয়/৬৫ খন ভাৰতীয় কোম্পানীৰ চিমকাৰ্ডসহ সীমান্তত বাংলাদেশী যুৱকক গ্ৰেপ্তাৰ…\n৬৫ খন ভাৰতীয় কোম্পানীৰ চিমকাৰ্ডসহ সীমান্তত বাংলাদেশী যুৱকক গ্ৰেপ্তাৰ…\n৬৫ খন ভাৰতীয় কোম্পানীৰ চিমকাৰ্ডসহ সীমান্তত বাংলাদেশী যুৱকক গ্ৰেপ্তাৰ\nবিভিন্ন টেলিকোম কোম্পানীৰ ৬৫ খন চিমকাৰ্ড আৰু ভিঅ’আইপি ব্যৱসায়িক সঁজুলিসহ ভাৰত-বাংলাদেশ সীমান্তৰ দিনাজপুৰৰ হিলীত গ্ৰেপ্তাৰ হ’ল এজন যুৱক।\nসন্ত্ৰাসবাদ বিৰোধী আৰু আন্তঃৰাষ্ট্ৰীয় অপৰাধ গোট (চিটিটিচি)য়ে এক অভিযান চলাই ৰুবেল হুছেইন (৩৩) নামৰ এজন লোকক গ্ৰেপ্তাৰ কৰে।\nজানিব পৰা মতে, অভিযানকাৰী দলটোৱে শুকুৰবাৰে বিয়লি হিলীৰ উত্তৰ বাসুদেৱপুৰ অঞ্চলৰ জনৈক ৰেজাউল কৰিম নামৰ এজন ব্যক্তিৰ ঘৰৰ তৃতীয় মহলাত অভিযান চলাই অভিযুক্তজনক গ্ৰেপ্তাৰ কৰিবলৈ সক্ষম হয়। ধৃত ৰুবেল হুছেইন চান্দপুৰ জিলাৰ ফৰিদগঞ্জ আৰক্ষী থানাৰ অন্তৰ্গত চিৰকা গাঁৱৰ আৰমাদ মিজিৰ পুত্ৰ বুলি জানিব পৰা গৈছে।\nহাকিমপুৰ আৰক্ষী থানাৰ আৰক্ষী অধীক্ষক জুৱেল ৰাণাই কয়, “পাহাৰীয়া সীমান্ত অঞ্চলত অবৈধ ভিঅ’আইপি ব্যৱসায়ৰ বিষয়ে এক গোপন খবৰৰ পিছত আৰক্ষীয়ে উত্তৰ বাসুদেৱপুৰ গাঁৱৰ ৰেজাউল কৰিম নামৰ এজন ব্যক্তিৰ ঘৰৰ তৃতীয় মহলাত অভিযান চলাইছিল।\nতাৰ পৰা ৰুবেলক ৫১২ পোৰ্টৰ দুটা চিম বক্স, এটা ডুৱেল ব্ৰেণ্ড ৰিপিটাৰ, এটা প্লাষ্টিক এণ্টেনা, দুটা এণ্টেনাযুক্ত টিপি লিংক ৰাউটাৰ, ভাৰতীয় মোবাইল ফোন অপাৰেটৰ বিএছএনএল কোম্পানীৰ 60 টা চিম, ভোডাফোন কোম্পানীৰ পাঁচটা চিমৰ সৈতে জব্দ কৰা হয়। তেওঁ অবৈধভাৱে মোবাইল চিম সংগ্ৰহ কৰি আৰু চৰকাৰী ৰাজহ এৰাই ভিঅ’আইপি ব্যৱসায় চলাই আছিল।’\nতেওঁ লগতে কয়, “তেওঁক অপৰাধটোৰ বাবে বাংলাদেশ দূৰসংযোগ নিয়ন্ত্ৰণ আইনত গোচৰ ৰুজু কৰা হৈছে। অভিযুক্তজনক দিনাজপুৰ আদালতলৈ প্ৰেৰণ কৰা হ’ব।’\nCDS বিপিন ৰাৱটৰ কনিষ্ঠ ভাতৃৰ বিজেপিত যোগদান, বিধানসভা নিৰ্বাচনত কৰিব প্ৰতিদ্বন্দ্বিতা\nশ্বাৰ্পে মুকলি কৰিলে উন্নত অভিজ্ঞতা লাভৰ বাবে নতুন মাল্টিফাংচনেল প্ৰিণ্টাৰ ছিৰিজ\nদ্বিতীয়বাৰৰ বাবে কৰ’ণাত আক্ৰান্ত অসম চলচ্ছিত্ৰ উন্নয়ন বিত্ত নিগমৰ অধ্যক্ষ সীমান্ত শেখৰ...\nৰাজ্যপাল জগদীশ মুখীৰ পত্নী প্ৰিয়ম মুখী ক'ভিড প'জিটিভ...\nটেনিছ কোৰ্টত আৰু দেখা নাপাব তাৰকা খেলুৱৈ ছানিয়া মিৰ্জাক! ঘোষণা কৰিলে অৱসৰৰ কথা\nশােকাৱহ দুৰ্ঘটনা! কৰুণ মৃত্যু একেটা পৰিয়ালৰ তিনি সদস্যৰ, আহত এজন\nটিকট নিদিয়া বাবেই বিজেপিত যোগ দিলে মুলায়ম যাদৱৰ বােৱাৰী অপৰ্ণা যাদৱে\nপ্ৰচণ্ড তুষাৰপাত-হিমস্খলনত আবদ্ধ ৩০ জন পৰ্যটকৰ প্ৰাণৰক্ষা ভাৰতীয় সেনাৰ\nINS ৰণবীৰত ভয়ংকৰ বিস্ফোৰণ, ৩ নৌসেনা শ্বহীদ, আহত ১১ জন\nবিবাহৰ ক্ষেত্ৰত মই ভাগ্যৱান নহয়! দ্বিতীয়বাৰ বিবাহ বিচ্ছেদ ঘটিল সৰু পৰ্দাৰ ‘শ্ৰীকৃষ্ণ’ৰ\nOn Camera প্ৰশাসনিক বিষয়াক ধমক কিয়? মুখ্যমন্ত্ৰীক প্ৰশ্ন শিৱসেনাৰ সাংসদ প্ৰিয়ংকা চতুৰ্বেদীৰ


SURYYA সূৰ্য্য : ডঃ নিৰ্ম্মলপ্ৰভা বৰদলৈ সহযোগী : শ্ৰীসপ্তৰ্ষি ভট্টাচাৰ্য্য - SCIENTIA BOOK SHOP\nHome / Assamese Author অসমীয়া ভাষাৰ সাহিত্যিকসকল / Nirmal Prabha Bordoloi নিৰ্মলপ্ৰভা বৰদলৈ / SURYYA সূৰ্য্য : ডঃ নিৰ্ম্মলপ্ৰভা বৰদলৈ সহযোগী : শ্ৰীসপ্তৰ্ষি ভট্টাচাৰ্য্যâ€¹Return to Previous Page\nProduct code: 2733 Categories: Nirmal Prabha Bordoloi নিৰ্মলপ্ৰভা বৰদলৈ, Other Publications\nসূৰ্য্য : ডঃ নিৰ্ম্মলপ্ৰভা বৰদলৈ : সহযোগী : শ্ৰীসপ্তৰ্ষি ভট্টাচাৰ্য্য\nBOOK NAME: SURYYA\nWRITTEN BY: DR. NIRMALPRAVA BARDOLOI\nPUBLISHED BY: SAHITYA PRAKASH, TRIBUNE BUILDINGS\nPUBLICATION: SAHITYA PRAKASH, TRIBUNE BUILDINGS\nSURYYA সূৰ্য্য : ডঃ নিৰ্ম্মলপ্ৰভা বৰদলৈ সহযোগী : শ্ৰীসপ্তৰ্ষি ভট্টাচাৰ্য্য quantity\nTags: DR. NIRMALPRAVA BARDOLOI, SAHITYA PRAKASH, SURYYA, TRIBUNE BUILDINGS, সূৰ্য্য : ডঃ নিৰ্ম্মলপ্ৰভা বৰদলৈ : সহযোগী : শ্ৰীসপ্তৰ্ষি ভট্টাচাৰ্য্য\nAklanta Turanga Dastabezar Epristha by Nayanjyoti Bhattacharyya অক্লান্ত তুৰংগ দস্তাবেজৰ এপৃষ্ঠা নয়নজ্যোতি ভট্টাচাৰ্য্য প্ৰকাশক : এনজেবি সাহিত্য কোষ (OTHERS)\nSONALI DOUR ভোগেশ্বৰ বৰুৱাৰ আত্মকথা সোণালী দৌৰ : কথোপকথনত ডাঃ নাৰায়ণ বৰদলৈ\nStudies in The Literature of Assam by famous historian Dr Suryya Kumar Bhuyan Published by : Bani Mandir\nBOOK NAME: DISPOSABLE SUN Disposable Surya Aru Anyanya Sonnet ( Disposable Sun and Other Sonnets)ডিছপোজেবল সূৰ্য আৰু অন্যান্য চনেটসমুদ্ৰ কাজল শইকীয়াWRITTEN BY: SAMUDRA KAJAL SAIKIAPUBLISHED BY: KANKHOWA IN COLLABORATION WITH MUKTO SINTA, JUKTI BIKASH SAMITI, ASSAMLANGUAGE: ASSAMESERS. 200\n200.00 160.00Add to cart\nBOOK NAME: EXO OXOMIYA CHALACHITRAR KAHINI ARU GEET : ATHSOTTOR BOSORIYA ITIHAASAR EK RENGONI (PART - I)EDITED BY : ARUN LOCHAN DASPUBLISHED BY : JONALI DASPUBLICATION : SISHU-SASHI PRAKASHANLANGUAGE: ASSAMESERS. 4502ND EDITION 2017


Posted at 01:37h in নিবন্ধ\tby\tপংকজ জ্যোতি মহন্ত0Comments\n“..... এছ. ডি. বৰ্মন আৰু আৰ. ডি. বৰ্মনে যেনেদৰে বলীউদৰ সংগীতক চহকী কৰি থৈ গৈছে, তেনেদৰে ভূপেন হাজৰিকায়ো বলীউদৰ সংগীতক আৰু অধিক আগুৱাই যোৱাত সহায় কৰিব পাৰিলেহেঁতেন। দুখ লাগে সেই সুযোগ সংগীতকাৰগৰাকীক দিয়া নহ’ল।”\n- এয়া প্ৰখ্যাত গীতিকাৰ গুলজাৰৰ ভাষ্য।\nপ্ৰতিভাবান মহান শিল্পীক কৰা অৱহেলাই অনিষ্ট কৰে নিজৰ। এজন মাথোঁ শিল্পীয়ে একো একোটা গীতেৰেই আমাৰ ঐতিহ্য, নিৰ্যাস, প্ৰাচুৰ্য, অৱলম্বন, কৰ্তব্য.... সকলোৰে কথা কৈ থৈ গ’ল। সেইজন শিল্পী- যিজনৰ বিষয়ে বিদগ্ধ পণ্ডিতৰ পৰা আৰম্ভ কৰি সাধাৰণ সাংবাদিকলৈকে, ৰাজনৈতিক নেতাৰ পৰা আৰম্ভ কৰি হৃদয়ত তেখেতৰ গীতক প্ৰতিষ্ঠা কৰি লোৱা শ্ৰোতালৈকে হাজাৰ হাজাৰজনে হাজাৰ কথা লিখিছে বা কৈছে, তেনে এজন ব্যক্তিৰ বিষয়ে কিবা এটা লিখিবলৈ লওঁতে সদায় থমকি ৰ’ব লগা হয়- কিজানি কোনো কথাত প্ৰকৃত গভীৰতা প্ৰকাশ নোপোৱাকৈ থাকে- সেই ভাবি।\nপঠনীয়: সম্ভাৱনাৰ দুৱাৰমুখ আৰু সলনি হৈ যাব পৰা পথ\nএই আহ্বানেৰেই আমি জনালো সুধাকণ্ঠলৈ সশ্ৰদ্ধ প্ৰণিপাত....।


জয়মতী, ১৯৩৫ চলচ্চিত্ৰ. জয়মতী, ১৯৩৫ চনত মুক্তি পোৱা, প্ৰথমখ\nⓘ জয়মতী, ১৯৩৫ চলচ্চিত্ৰ. জয়মতী, ১৯৩৫ চনত মুক্তি পোৱা, প্ৰথমখন অসমীয়া কথাছবি। লক্ষ্মীনাথ বেজবৰুৱাৰ ১৭ শতিকাৰ অসমৰ সতী জয়মতী নাটকৰ ওপৰত ভিত্তি কৰি, জ্যোতিপ্ৰসাদ ..\nⓘ জয়মতী (১৯৩৫ চলচ্চিত্ৰ)\nজয়মতী, ১৯৩৫ চনত মুক্তি পোৱা, প্ৰথমখন অসমীয়া কথাছবি। লক্ষ্মীনাথ বেজবৰুৱাৰ ১৭ শতিকাৰ অসমৰ সতী জয়মতী নাটকৰ ওপৰত ভিত্তি কৰি, জ্যোতিপ্ৰসাদ আগৰৱালাএই ছবিখন প্ৰযোজনা আৰু পৰিচালনা কৰিছিল। আইদেউ সন্দিকৈয়ে এই ছবিত মূল নায়িকাৰ চৰিত্ৰত অভিনয় কৰিছিল। ১৯৩৩ চনত ছবিখনৰ কাম আৰম্ভ কৰা হয় আৰু মুক্তি দিয়া হয় ১৯৩৫ চনত। এই ছবিৰ মূল ছুটিং ভোলাগুৰি চাহবাগিচাত জ্যোতিপ্ৰসাদে সজাই লোৱা চিত্ৰবন ষ্টুডিঅত কৰা হৈছিল। ১৯৩৫ চনত চিত্ৰলেখা মুভিটোনৰ বেনাৰত এই ছবিখন মুক্তি দিয়া হয়।\nএতিয়া আংশিক ভাৱেহে পোৱা এই ছবিখন ভাৰতৰ তৃত্বীয়খন সবাক ছবি (আৰু প্ৰথমখন ৰাজনৈতিক আৰু বাস্তৱবাদী ধাৰাৰ ছবি বুলি অভিহিত কৰিব কৰা হৈছে। ছবিখনক আংশিক ভাৱে আলটাফ মজিদে উদ্ধাৰ কৰিছে।\n1. কাহিনী সাৰাংশ\nসোতৰ শতিকাৰ অসম বুৰঞ্জীৰ এটি অধ্যায়ৰ ওপৰত ভেঁজা দি নিৰ্মাণ কৰা এই কথাছবিখনত জয়মতীৰ কাহিনী দৰ্শোৱা হৈছে। নিজৰ ৰাজপাট নিষ্কণ্টক কৰিবলৈ বৰফুকন লালুকসোলাৰ নিৰ্দেশত লৰা ৰজাই ৰাজ্যৰ কোঁৱৰ সকলৰ অংগক্ষত কৰাৰ নিৰ্দেশ দিয়ে। এই অত্যাচাৰৰপৰা হাত সাৰিবলৈ তুংখুঙীয়া ফৈদৰ কোঁৱৰ গদাপানি ৰাজ্য এৰি নগা পাহাৰত গৈ আশ্ৰয় লয়। গদাপানিক বিচাৰি নাপাই তেখেতৰ বতৰা বিচাৰি তেখেতৰ পত্নী জয়মতীক জেৰেঙা পথাৰত কেবাদিনলৈ অত্যাচাৰ চলোৱা হয়। কাহিনীটো বুৰঞ্জীমূলক হলেও ছবিখনত ইয়াক সমকালীন ভাৰতবৰ্ষৰ ৰাজনৈতিক পৰিস্থিতিৰ লগত তুলনা কৰা দেখা যায়।\n2. জয়মতী নিৰ্মাণৰ আঁৰৰ কাহিনী\nইংলেণ্ডৰপৰা উভতি অহাৰ সময়ত জ্যোতিপ্ৰসাদে ৬ মাহৰ বাবে ইউ. এফ. এ. ষ্টুডিঅত Universum Film AG Studio চলচ্চিত্ৰ নিৰ্মাণৰ কলা-কৌশল শিকি লয়। অসমলৈ আহি তেওঁ নিজৰ ছবিৰ বাবে জয়মতীৰ কাহিনীটো সমল কৰি ভোলাগুৰি চাহ বাগিচাত চিত্ৰবন ষ্টুডিঅ স্থাপন কৰে। তাতেই দুটা কেম্পত পুৰুষ আৰু মহিলাৰ বাবে পৃথকে চলচ্চিত্ৰত অভিনয়ৰ কলা-কৌশল শিকোৱা হয়। ছবিৰ কাৰিকৰী কামৰ বাবে লাহোৰৰপৰা কলা-কুশলী আহিছিল। চলচ্চিত্ৰৰ ফিল্ম পৰিস্ফুটণৰ বাবে কলিকতাৰ বাবে বৰফ অনোৱা হৈছিল। ঢাকাত ছবিখনৰ সম্পাদনাৰ কাম কৰা হয়। আৰু তাতেই জ্যোতিপ্ৰসাদে জানিবলৈ পায় যে ছুটিঙৰ সময়ত বাণীবদ্ধ কৰা শব্দবিলাক অহা নাই। জ্যোতিপ্ৰসাদে তেতিয়া শব্দ-ষ্টুডিঅ ভাৰালৈ লৈ নিজেই কেবা গৰাকীও শিল্পীৰ মাত কথা বাণীবদ্ধ কৰে। তেখেতে হেনো এদিনতে ছ হাজাৰ ফুট ৰীল বাণীবদ্ধ কৰিছিল।\n2.1. জয়মতী নিৰ্মাণৰ আঁৰৰ কাহিনী কাহিনীৰ পচ্ছাদপট\nজয়মতী আছিল আহোমৰ কোঁৱৰ গদাপানিৰ পত্নী। ১৬৭৯ চনৰপৰা ১৬৮১ চনলৈ স্বৰ্গদেউ চুলিক্‌ফা লৰাৰজা-ই লালুক সোলাৰ নিৰ্দেশত ৰাজ্যৰ কোঁৱৰসকলৰ অংগহানিৰ নিৰ্দেশ দিয়ে। অংগক্ষত থকা কোঁৱৰে ৰাজপাটত বহাত বাধা আছিল বাবেএই আদেশ দিয়া হৈছিল। গদাপানি পলাই যায়। কেবাখনো সত্ৰত আৰু কাষৰীয়া নগা পাহাৰ আৰু অন্যান্য জনজাতীয় গাঁৱত আশ্ৰয় লৈ গদাপানিয়ে প্ৰাণ ৰক্ষা কৰে। কোঁৱৰ গদাপানিক বিচাৰি উলিয়াব নোৱাৰি চুলিক্‌ফাৰ সৈন্যই তেখেতৰ পত্নী জয়মতীক ধৰি লৈ যায় আৰু গিৰিয়েকৰ বতৰা দিবলৈ অত্যাচাৰ আৰম্ভ কৰে। জেৰেঙা পথাৰত চলা কেইবাদিনো জোৰা এই অত্যাচাৰৰ পাছত জয়মতীৰ মৃত্যু হয়। জয়মতীৰ আত্মত্যাগে পাছলৈ ভাফল দেখুৱায়। ১৬৮০ চনত লালুক সোলাক হত্যা কৰা হয়। ৰজাঘৰৰ ডা-ডাঙৰীয়া সকলে যোগ্য কোঁৱৰ এজন বিচাৰি গদাপানিক বিচাৰি পঠিয়ায়। গাৰো পাহাৰত আশ্ৰয় লৈ থকা গদাপানিয়ে সৈন্য -সামন্ত গোটাই লৰাৰজাৰ হাতৰপৰা শাসন ভাৰ নিজৰ হাতলৈ আনে। জয়মতীৰ আত্মত্যাগৰ বাবে জনপ্ৰবাদত তেওঁক সতী বুলি মানি লোৱা হয়।\n3. ৰাইজৰ সঁহাৰি\n১৯৩৫ চনৰ ১০ মাৰ্চ তাৰিখে ছবিখন মুক্তি দিয়া হয় ৰৌনক মহলত। ছবিখনৰ উদ্ঘাটন কৰিছিল সাহিত্যৰথী লক্ষ্মীনাথ বেজবৰুৱাই। গুৱাহাটীৰ কুমাৰ ভাস্কৰ নাট্য মন্দিৰত ছবিখন মুক্তি দিয়া হয়। ছবিখনে দৰ্শকৰ সঁহাৰি লাভ কৰাত ব্যৰ্থ হয় আৰু বহুত লোকচান ভৰিবলগীয়া হয়।\n4. জয়মতীৰ চলচ্চিত্ৰ শৈলী\n5. জয়মতীৰ চিত্ৰগ্ৰহণ\nজয়মতীৰ অন্তৰ্দৃশ্যৰ চিত্ৰগ্ৰহণৰ বাবে জ্যোতিপ্ৰসাদে গহপুৰৰ কাষৰ ভোলাগুৰি চাহ বাগিচাত চিত্ৰবন নাম দি এটা ষ্টুডিঅ নিৰ্মাণ কৰি লয়। এই ষ্টুডিঅ নিৰ্মাণত থলুৱা সামগ্ৰীৰে থলুৱা আৰ্হিঘৰ সাজি লোৱা হৈছিল। বাঁহৰ জাঁপি, পহু আৰু মহৰ শিং আৰু নগা যাঠীৰে জ্যোতিপ্ৰসাদে ষ্টুডিঅৰ ভিতৰৰ আহোম ৰাজচৰা সাজি লৈছিল। পুৰণি অসমীয়া সাজ-বাছনো গোটাই লৈছিল। লাহোৰৰপৰা শব্দযন্ত্ৰী হিচাপে আহিছিল ফৈজী ভাতৃদ্বয়, নিজৰ আৱিষ্কাৰ ফৈজী ছাউণ্ড ছিষ্টেম লৈ। কেমেৰা অনা হৈছিল কলিকতাৰ মেহতাৰপৰা।\n১৯৩৩ চনৰ ডিচেম্বৰ মাহত কলা-কুশলী সকল চিত্ৰবনত জমা হবলৈ ধৰে। তাতেই তেওঁলোক আটাইৰে থকা-খোৱাৰ বন্দবস্ত কৰা হৈছিল। ফিল্ম পৰিস্ফুটনৰ বাবে তাতেই ৰসায়ানাগাৰ গঢ়ি লোৱা হৈছিল।\nনটসূৰ্য ফণী শৰ্মাৰ আত্মজীৱনীত পোৱা অনুসৰি চিত্ৰবন অকল ষ্টুডিঅই নাছিল, তাত চিনেমা সম্পৰ্কীয় পাঠদানো কৰা হৈছিল। ফিল্মৰ পৰিস্ফূটনৰ কাম-কাজ, সম্পাদনা, কেমেৰাৰ স্থান ইত্যাদিৰ ওপৰত জ্যোতিপ্ৰসাদে তেওঁলোকক শিকাইছিল। অভিনয়ৰ বাহিৰেও নৃত্য-গীত, শৰীৰ চৰ্চা আদিয়ো কৰোৱা হৈছিল।\nসুবৰ্ণৰেখা শইকীয়া সেউতীৰ চৰিত্ৰত\n7. ছবিখনৰ পুনৰুদ্ধাৰ\nদ্বিতীয় বিশ্বযুদ্ধৰ পাছত এই ছবিখন হেৰাই যোৱা বুলি ভবা হৈছিল যদিও, ১৯৭০ চনৰ প্ৰথমভাগত জ্যোতিপ্ৰসাদৰ সৰু ভাতৃ হৃদয়ানন্দ আগৰৱালাই ছবিখনৰ সাতোটা ৰীল গেৰেজ ঘৰত পৰি থকা আৱিষ্কাৰ কৰে। ড॰ ভূপেন হাজৰিকাৰ লগ লাগি ১৯৭৬ চনত ৰূপকোঁৱৰ জ্যোতিপ্ৰসাদ আৰু জয়মতী নামে এখন তথ্য চিত্ৰ নিৰ্মাণ কৰি সেই অংশটো ছবিখনত ব্যৱহাৰ কৰে। এই ৰৈ যোৱা অংশৰপৰাই আল্‌টাফ মজিদে ছবিখন আংশিক ভাৱে উদ্ধাৰ কৰিবলৈ সক্ষম হয়।\nজয মত ক ৱৰ শ শত ক আছ ল আহ মৰ ত খ ঙ য ফ দৰ ক ৱৰ গদ প ণ ৰ পত ন জয মত য তলৰ প ৰবন ধসম হ ব জ ব প ৰ জয মত চলচ চ ত ৰ জ য ত প ৰস দ\nঅধ বৰ ষত দ ন ব ক থ ক এইদ নট ত ঘট ক ইট ম ন উল ল খয গ য ঘটন - চনৰ এই দ নট ত প ৰথম অসম য চলচ চ ত ৰ জয মত চলচ চ ত ৰ ম ক ত দ য হ ছ ল\nজ য ত প ৰস দ আগৰৱ ল ই চনত প ৰথম অসম য চলচ চ ত ৰ জয মত ন ৰ ম ণ কৰ ছ ল চনত প নৰ মঞ জ বৰ ৰ পৰ চ লন ৰ জয মত ন ম ৰ ই আন এখন চলচ চ ত ৰ ন ৰ ম ণ কৰ হয\nআগৰৱ ল ৰদ ব ৰ ন ৰ ম ত প ৰথম অসম য ব লছব জয মত ত ন ম ভ ম ক ৰ এই গৰ ক অভ ন ত ৰ য প ৰথম অসম য চলচ চ ত ৰ অভ ন ত ৰ হ ৱ ৰ গ ৰৱ ল ভ কৰ উক ত ব লছব ত\nজয মত ই ৰ জ ন ম: Joymati - the saviour হ ছ মঞ জ বৰ পৰ চ ল ত বৰ ষৰ এখন অসম য চলচ চ ত ৰ ছব খন জ য ত প ৰস দ আগৰৱ ল পৰ চ ল ত চনৰ প ৰথম\nজ য ত প ৰস দ আগৰৱ ল অসম য গ তত আধ ন কত ৰ প ৰৱৰ তক চনত ত খ ত প ৰথম অসম য চলচ চ ত ৰ জয মত ন ৰ ম ণ কৰ ত খ তৰ ম ত য ত থ জ ন ৱ ৰ ক শ ল প\nঅন তৰ গত বহল অৰ থত অসম ৰ জ যৰ পৰ ন ৰ ম ণ কৰ সকল চলচ চ ত ৰক অসমৰ চলচ চ ত ৰ ব ল ব প ৰ চনৰ ৰ পক ৱৰ জ য ত প ৰস দ আগৰৱ ল ৰ ছব জয মত ৰ জৰ য ত ই অসমৰ চলচ চ ত ৰৰ\nঅসমৰ ন ট তথ চলচ চ ত ৰ অভ ন ত ন ট যক ৰ আৰ পৰ চ লক মঞ চ অভ ন ত হ ছ প আত মপ ৰক শ কৰ ত খ ত প ছল প ৰথম অসম য চলচ চ ত ৰ জয মত - ত অভ নয কৰ\nচনৰ ম ৰ চ ত ৰ খ ম ক ত ল ভ কৰ ৰ পক ৱৰ জ য ত প ৰস দ আগৰৱ ল ৰ দ ব ৰ প ৰয জ ত আৰ পৰ চ ল ত প ৰথম অসম য ছব জয মত চ ত ৰল খ ম ভ ট ন ৰ ব ন ৰত\nদ ব ত য অসম য চলচ চ ত ৰ প ৰথম অসম য কথ ছব জয মত ৰ ব যৱস য ক ব পৰ য যয ৰ প ছত কম খৰচত এই ছব খন ন ৰ ম ণ কৰ হ ছ ল ঘ ইক জয মত - ত হ ৱ ল কচ নৰ\nWikipedia: জয়মতী (১৯৩৫ চলচ্চিত্ৰ)


প্ৰাকৃতিক দুৰ্যোগে ধ্বংস স্তূপত পৰিণত কৰা নিউ হাফলং ৰে’ল ষ্টেচন | ChandubiNews\nHomeARTICLEপ্ৰাকৃতিক দুৰ্যোগে ধ্বংস স্তূপত পৰিণত কৰা নিউ হাফলং ৰে’ল ষ্টেচন\nপ্ৰাকৃতিক দুৰ্যোগে ধ্বংস স্তূপত পৰিণত কৰা নিউ হাফলং ৰে’ল ষ্টেচন\nপ্ৰকাশিত তাৰিখঃ ৬জুন, ২০২২\nপ্ৰকৃতিৰ ৰম্য ভূমি পূৰ্বৰ উত্তৰ–কাছাৰ পাৰ্বত্য জিলা আজি ডিমা হাচাও নামেৰে জনাজাত হ’ল। প্ৰকৃতিৰ ৰম্য ভূমি জিলাখনত এসময়ত উগ্ৰপন্থীৰো ৰম্যভূমি আছিল। কিন্তু জিলাখন আজি উগ্ৰপন্থীৰ ৰম্য ভূমি হৈ থকা নাই, যথেষ্ট উন্নত হৈছে। বিশেষকৈ ৰে’ল বিভাগে নতুনকৈ সংযোজন ঘটোৱা ‘ভিষ্টাডামে’ পৰ্যটনৰ ক্ষেত্ৰত জিলাখনলৈ এক নতুন সূচনা আনিলে। ইয়াৰ লগে লগে প্ৰকৃতিৰ সুন্দৰ পৰিবেশ উপভোগ কৰিবলৈ জিলাখনত পৰ্য্যটকসকলৰ আগমণ ঘটিল। এসময়ত নাম শুনিলেই গাঁৰ নোম শিয়ৰি উঠা ডিমা হাচাওত আজি দিনত কিয় ৰাতিও নিশ্চিন্তমনে ঘুৰি ফুৰিব পৰা পৰিবেশ এটা গঢ়ি উঠিছে।\nমনোমোহা হাফলঙক কোৱা হৈছিল প্ৰাচ্যৰ হ’লেণ্ড বুলি আৰু কোৱা হৈছিল– দক্ষিণ–পূব এছিয়াৰ আটাইতকৈ ধুনীয়া ষ্টেচনটোৱেই হৈছে নিউ হাফলং বুলি। কিন্তু সেই ষ্টেচনটো আজি ৰে’ল সহঃ বোকা–পানীয়ে পুতি পেলাইছে। কালিলৈকে প্ৰাণ চঞ্চল হৈ থকা ষ্টেচনটো আজি যেন মৃত্যু উপত্যকাত পৰিণত হ’ল। যোৱা ১৪ আৰু ১৫ মে’ত ধাৰাসাৰ বৰষুণ আৰু ভূমিস্খলনৰ প্ৰভাৱত ২৩ মে’ত সমগ্ৰ ছবিখনেই সলনি হৈ গ’ল নিউ হাফলং ৰে’ল ষ্টেচনৰ। নেৰানেপেৰা বৰষুণৰ লগেলগে ভয়ংকৰভাৱে খহি পৰিছে পাহাৰৰ মাটি। বান আৰু ভূমিস্খলনত উটি গৈছে ৰে’লপথ, ৰাষ্ট্ৰীয় ঘাইপথ। বান–খহনীয়াত বিধ্বস্ত হৈ পৰা জিলাখনৰ হাফলং চহৰ যোগাযোগ বিচ্ছিন্ন হৈ পৰিছে। লামডিং–শিলচৰ ব্ৰডগ’জ ৰে’ল পথে সৰ্বতোপ্ৰকাৰে ক্ষতিগ্ৰস্তৰ সন্মুখীন হোৱাত বৰাক উপত্যকা আৰু চুবুৰীয়া ৰাজ্য ত্ৰিপুৰা, মিজোৰাম আৰু মণিপুৰৰ মাজত ৰে’ল সংযোগ বিচ্ছিন্ন হৈ পৰিছে। দক্ষিণ অসমৰ লামডিং–হাফলং–বদৰপুৰ–শিলচৰ ৰে’ল পথৰ ইতিহাস ১২৩ বছৰ পুৰণি। বহু প্ৰত্যাহ্বানৰ মাজেৰে বৃটিছসকলে ১৮৯৯ চনত উক্ত মিটাৰগ’জ ৰে’ল পথছোৱা নিৰ্মাণ কৰিছিল। এয়া আছিল বৃটিছসকলৰ প্ৰত্যাহ্বানমূলক অভিযান্ত্ৰিক সফলতা। বদৰপুৰৰ পৰা নদী পথেৰে বাংলাদেশৰ চিটাগং বন্দৰলৈকে বৃটিছসকলে ব্যৱসায়িক সংযোগ ঘটাইছিল। বৃটিছ নিৰ্মিত মিটাৰগ’জ ৰে’ল পথছোৱা প্ৰাকৃতিক দূৰ্যোগত হানি–বিঘিনি নঘটাকৈ ১১১ বছৰ অতিক্ৰম কৰিছে। ১১১ বছৰেও সূচল হৈ থাকিবলৈ সক্ষম হোৱা মিটাৰগ’জ ৰে’ল পথছোৱা ব্ৰডগ’জলৈ পৰিৱৰ্তন কৰাৰ পিছত প্ৰকৃতিৰ সংহাৰ ৰূপৰ সন্মুখীণ হ’ল কিয়? আধুনিক প্ৰযুক্তি বিদ্যা সঠিক প্ৰয়োগৰ ক্ষেত্ৰত কোনোবাখিনিত উজুতি খাইছে নেকি ৰে’ল বিভাগ? নহ’লে পুৰণিকলীয়া প্ৰযুক্তিবোৰ মজবুট হৈ থকাৰ বিপৰীতে আধুনিক প্ৰযুক্তি বিদ্যা প্ৰয়োগৰ ক্ষেত্ৰত কিয় বাৰে বাৰে ভয়ংকৰ সংকটৰ সন্মুখীন হয়! বিষয়টো নিশ্চয়কৈ গভীৰ পৰ্যালোচনাৰ প্ৰয়োজন আছে। উল্লেখযোগ্য যে, লামডিং–হাফলং পথছোৱাৰ ৫৩টাৰো অধিক স্থানত ভূমিস্খলন হোৱা বুলি জানিব পৰা গৈছে। বান আৰু ভূমিস্খলনে ক্ষতিগ্ৰস্ত কৰা ৰে’ল পথছোৱা পুনৰ নিৰ্মাণ কৰিবলৈ কিমান সময়ৰ প্ৰয়োজন হ’ব সেইকথা ৰে’ল বিভাগে এতিয়াও সঠিককৈ ক’ব পৰা নাই। মুঠতে এটা কথা নিশ্চিত যে ৰে’লপথ ছোৱা আগৰ দৰে সজাই পৰাই তুলিবলৈ দীৰ্ঘদিনৰ প্ৰয়োজন হ’ব।\nলামডিং–হাফলং–বদৰপুৰ ৰে’ল পথ যিকোনো সময়ত ভয়াৱহ সংকটৰ সন্মুখীণ হ’ব পাৰে– এই আশংকা প্ৰকাশ কৰিছিল আজিৰ পৰা ১২ বছৰ আগতে ‘দ্য হিন্দু’ কাকতৰ জ্যেষ্ঠ সাংবাদিক সুশান্ত তালুকদাৰে। তালুকদাৰে এক অডিট ৰিপৰ্টৰ উদ্ধৃতি দি ২০১০ চনৰ ৩ এপ্ৰিলত কাকতখনত ‘Faulty planning derails construction in Assam gauge conversion project’ শীৰ্ষক বিশেষ প্ৰতিবেদনখনত ৰে’ল বিভাগৰ অপৰিপক্কতা আৰু অদূৰদৰ্শিতাৰ দিশটো উদঙাই দিছিল। উল্লেখ্য যে উত্তৰ–পূব সীমান্ত ৰে’লৱে ৩৬৮.৪৬ কিলোমিটাৰ দৈৰ্ঘ্যৰ লামডিং-শিলচৰ-জিৰিবাম, বদৰপুৰ-কুমাৰঘাট ৰে’লপথ ব্ৰডগ’জলৈ পৰিৱৰ্তন কৰিছিল। এই ৰে’লপথ নিৰ্মাণৰ সময়ত প্ৰায় ৮শ কোটি টকা অপব্যৱহাৰ হোৱা বুলিও প্ৰদিবেদখনত দাবী কৰিছিল। উক্ত ৰে’লপথ মিটাৰগ’জৰ পৰা ব্ৰডগ’জলৈ সলনি কৰাৰ সময়ত পাহাৰীয়া ভূমিৰ জিঅ’ টেকনিক সঠিককৈ মূল্যাংকনত ব্যৰ্থ হৈছে। ফলত ৰে’লপথ ছোৱাৰ নিৰ্মাণ কাৰ্য পৰ্যাপ্ত ভূ-কাৰিকৰী অনুসন্ধান অবিহনেই আৰম্ভ হৈছিল। যদিহে নিৰ্মাণকাৰ্যৰ আগতে সেই ভূমিৰ গুণাগুণ সঠিকভাৱে নিৰূপণ কৰিব নোৱাৰে তেনেহ’লে যিকোনো কাম অসাৰ হৈ পৰিব। হয়তো, মিটাৰগ’জৰ পৰা ব্ৰডগ’জলৈ সলনিৰ কাম আৰম্ভ কৰাৰ আগতে ৰে’ল বিভাগে জিঅ’ টেকনিকেল সঠিকভাৱে অনুসন্ধানত ব্যৰ্থতাৰ ফল হ’ব পাৰে লামডিং–হাফলং ৰে’লপথৰ বান–ভূমিস্খলন।\nজলবায়ু পৰিৱৰ্তন আজি বিশ্বৰ এটা ভয়াৱহ সমস্যা। ইয়াৰ প্ৰভাৱত খৰালিকালত বান আৰু বাৰিষাকালত খৰাঙৰ নিছিনা ঘটনাবোৰ ঘটিব ধৰিছে। ভৰ বাৰিষাতো নদী, বিল আদি শুকাই গৈছে। প্ৰাকৃতিক সম্পদ বিজ্ঞানসন্মতভাৱে ব্যৱহাৰ নহ’লে বিৰূপ প্ৰভাৱ পৰে। কাৰ্বিপাহাৰ আৰু ডিমা হাচাওত শিল, বালি, কয়লা, চূণ শিলৰ অবাধ খনন চলি থকাৰ অভিযোগ আছে। তদুপৰি পাৰিপাৰ্শ্বিকভাৱে কাৰ্বি আংলং, ডিমা হাচাও অঞ্চলৰ ভূমিৰ গুণাগুণ ঠুনুকা বুলি ইতিমধ্যে বিভিন্ন প্ৰচাৰ মাধ্যমত প্ৰকাশ হৈ আহিছে। ইপিনে, অস্বাভাৱিক পৰিস্থিতিৰ সৈতে মোকাবিলা কৰিবলৈ জিলাখনত প্ৰয়োজনীয় আন্তঃগাঁথনিও নাই। তেনেস্থলত ৰে’লপথ আৰু ফ’ৰলেন হাইৱে’ নিৰ্মাণৰ ক্ষেত্ৰত বিভাগীয় কৰ্তৃপক্ষৰ গাফিলতিৰ যি অভিযোগ সেয়াই যদি সত্য হয় তেনেহ’লে ই এটা মাৰাত্মক আত্মঘাটি কাৰ্য। সামাজিক মাধ্যমত দিয়া ৰায় অনুসৰি– হাফলং পৰিস্থিতিৰ বাবে সেইসময়ত চলি থকা উগ্ৰপন্থীৰ বেআইনী কাৰ্যকলাপ আৰু অধিক কমিচন লাভৰ অংকত নিৰ্মাণকাৰ্যত জড়িত ঠিকাদাৰ আৰু ৰে’ল বিভাগৰ মাজত হোৱা অলিখিত বুজাবুজিবোৰেই প্ৰধানকৈ দায়ী। যি কাৰণতেই হাফলং পৰিস্থিতি নঘটক কিয়, এনেবোৰ পৰিস্থিতিৰ বাবে কিন্তু সাধাৰণ জনতাৰেই মৰণ।\nশিৰোনামৰ ফটোঃ গুগল ইমেজ\nPrevious articleকুলশী বনাঞ্চলিক কাৰ্যালয়ৰ বৃক্ষৰোপণ\nNext articleলোহাৰঘাট আৰু কুলশীত বিশ্ব পৰিৱেশ দিৱস পালন


চেমিনলেন দংগেল - অসমীয়া ৱিকিপিডিয়া\n(লেন দংগেলৰ পৰা পুনঃনিৰ্দেশিত)\n৩ জানুৱাৰী, ১৯৯৪\nজে চি টি\nইষ্ট বেংগল ২১ (৪)\n→ পাইলান এৰ'জ (ঋণ) ১১ (২)\nনৰ্থ ইষ্ট ইউনাইটেড ৮ (১)\n* চিনিয়'ৰ ক্লাব অংশগ্ৰহণ আৰু গ'লৰ সংখ্যা কেৱল ঘৰুৱা লীগৰ বাবেহে আৰু এই তাৰিখলৈকে শুদ্ধ ২ ডিচেম্বৰ ২০১৪.\nচেমিনলেন দংগেল ইংৰাজী: Seminlen Doungel (জন্ম- ৩ জানুৱাৰী) এজন ভাৰতীয় পেছাদাৰী ফুটবল খেলুৱৈ। তেওঁ বৰ্তমান আই-লীগত শ্বিলং লাজং দলত আৰু ইণ্ডিয়ান চুপাৰ লীগত নৰ্থ ইষ্ট ইউনাইটেড দলত ফৰৱাৰ্ড স্থানত খেলে।\n1.1 ইষ্ট বেংগল\n1.1.1 পাইলান এৰ'জ (ঋণ)\n1.1.2 পুনৰ ইষ্ট বেংগললৈ\n1.2 শ্বিলং লাজং\n1.3 নৰ্থ ইষ্ট ইউনাইটেড\nইষ্ট বেংগল[সম্পাদনা কৰক]\nমণিপুৰত জন্ম গ্ৰহণ কৰা দংগেলে জে চি টি যুৱ দলত নিজৰ কেৰিয়াৰৰ পাতনি মেলে। ২০১১ চনত তেওঁ আই-লীগৰ দল ইষ্ট বেংগলত যোগদান কৰে। প্ৰথম ছিজনত দংগেলে মাত্ৰ কেইখনমান খেলতহে অৱতীৰ্ণ হয় যদিও ২০১২ চনৰ ৯ মে'ত এ এফ চি কাপত কাজমা স্প'ৰ্টিং ক্লাবৰ বিৰুদ্ধে নিজৰ প্ৰথমখন আন্তঃৰাষ্ট্ৰীয় খেলত অৱতীৰ্ণ হয়। তেওঁ প্ৰথমৰপৰা ৭২ মিনিট সময় খেলপথাৰত থাকে। খেলখনত ইষ্ট বেংগল ১-২ গ'লত পৰাস্ত হয়।\nপাইলান এৰ'জ (ঋণ)[সম্পাদনা কৰক]\n২০১৩ চনৰ ১১ জানুৱাৰী তাৰিখে ২০১২-১৩ ছিজনৰ বাকী খেলকেইখনৰ বাবে দংগেল আই-লীগৰ আন এটা দল পাইলান এৰ'জৰ লগত ঋণত চুক্তিবদ্ধ হয়। ১২ জানুৱাৰীৰ দিনা তেওঁ নতুন দলৰ হৈ এয়াৰ ইণ্ডিয়াৰ বিৰুদ্ধে অৱতীৰ্ণ হয়। তেওঁ প্ৰথমৰপৰা ৮৮ মিনিট সময় খেলপথাৰত থাকে আৰু খেলখন ১-১ গ'লত ড্ৰ হয়। সেই বছৰৰ ২৪ মাৰ্চ তাৰিখে মোহন বাগানৰ বিৰুদ্ধে খেলৰ ৪৯ মিনিটত তেওঁ নিজৰ পেছাদাৰী কেৰিয়াৰৰ প্ৰথমটো গ'ল দিয়ে। অৱশ্যে দলটো মোহন বাগানৰ হাতত ২-৩ গ'লত পৰাস্ত হয়।\nসেই বছৰৰে ২০ এপ্ৰিল তাৰিখে ছালগাওকাৰৰ বিৰুদ্ধে খেলৰ ৩৬ মিনিটত নিজৰ দ্বিতীয়টো গ'ল দিয়ে। পাইলান এৰ'জ খেলখনত ১-২ গ'লত পৰাস্ত হয়।\nপুনৰ ইষ্ট বেংগললৈ[সম্পাদনা কৰক]\n২০১৩-১৪ বৰ্ষৰ আই-লীগৰ কাৰণে দংগেল ইষ্ট বেংগল দললৈ পুনৰ ঘূৰি আহে। ঘূৰি অহি তেওঁ নিজৰ প্ৰথমখন খেল খেলে ২০১৩ চনৰ ১ নৱেম্বৰ তাৰিখে ছালগাওকাৰৰ বিৰুদ্ধে কল্যাণী ষ্টেডিয়ামত। খেলৰ ৭১তম মিনিটত পৰিৱৰ্তিত খেলুৱৈ হিচাপে খেলপথাৰত প্ৰৱেশ কৰি ৭৭তম মিনিটত এটা গ'ল দিবলৈ সক্ষম হয় যদিও ইষ্ট বেংগল ২-৩ গ'লত পৰাস্ত হয়। ২০১৪ চনৰ ২৩ মাৰ্চ তাৰিখে ৰাংদাজীদ ইউনাইটেডৰ বিৰুদ্ধে খেলৰ ৫৩তম মিনিটত পৰিৱৰ্তিত খেলুৱৈ হিচাপে প্ৰৱেশ কৰি সেই ছিজনত তেওঁৰ দ্বিতীয়টো গ'ল দিয়ে আৰু ইষ্ট বেংগল ৩-১ গ'লত জয়ী হয়।\nদংগেলে ছিজনৰ শেষৰফালে দুখন খেলত দুটা গ'ল দি ইষ্ট বেংগলত নিজৰ কেৰিয়াৰ সামৰে। ১৯ এপ্ৰিল তাৰিখে পুণে দলৰ বিৰুদ্ধে খেলৰ ৭৫ মিনিটত গ'ল দি ইষ্ট বেংগলক ২-১ গ'লত জয়ী কৰায়। ২৮ এপ্ৰিল তাৰিখে ইউনাইটেড দলৰ বিৰুদ্ধে ইষ্ট বেংগল ৩-০ গ'লত জয়ী হয় য'ত শেষৰটো গ'ল দিয়ে দংগেলে।\n২০১৩-১৪ ছিজনৰ আই-লীগৰ শেষত ২০১৪ চনৰ ৫ মে' তাৰিখে তেওঁ আই-লীগৰ আন এটা দল শ্বিলং লাজং দলৰ সৈতে চুক্তিবদ্ধ হয়।\nইণ্ডিয়ান ছুপাৰ লীগৰ বাবে তেওঁ ২০১৪ চনত জন আব্ৰাহম আৰু শ্বিলং লাজং এফ চিৰ মালিকানাধীন নৰ্থ ইষ্ট ইউনাইটেড এফ চি দলৰ লগত চুক্তিবদ্ধ হয়। ৮ নৱেম্বৰ তাৰিখে চেন্নায়িন দলৰ বিৰুদ্ধে ৩৮ মিনিটত তএওঁ আই এছ এলত নিজৰ প্ৰথমটো গ'ল দিয়ে। খেলখন ২-২ গ'লত অমীমাংসিত হৈ ৰয়।\n২ ডিচেম্বৰ ২০১৪ অনুসৰি\nনৰ্থ ইষ্ট ইউনাইটেড ২০১৪ ৮ ১ - - - - - - - - ৮ ১\nশ্বিলং লাজং ২০১৪-১৫ - - ০ ০ ০ ০ ০ ০ ০ ০ ০ ০\nইষ্ট বেংগল ২০১৩-১৪ - - ১৭ ৪ ০ ০ ০ ০ ০ ০ ১৭ ৪\nপাইলান এৰ'জ (ঋণ) ২০১২-১৩ - - ১১ ২ ০ ০ ০ ০ — — ১১ ২\nইষ্ট বেংগল ২০১১-১২ - - ৪ ০ ০ ০ ০ ০ ১ ০ ৫ ০\n↑ 1.0 1.1 সাঁচ:Soccerway\n↑ "Seminlen Doungel". http://www.goal.com/en-india/people/india/73685/seminlen-doungel। আহৰণ কৰা হৈছে:2July 2014.\n↑ 3.0 3.1 "East Bengal Youngster Len Doungel Signs For Shillong Lajong". http://www.feverpitch.in/news.php?newsid=2964&news=East-Bengal-Youngster-Len-Doungel-Signs-For-Shillong-Lajong। আহৰণ কৰা হৈছে:2July 2014.\n↑ "East Bengal vs. Kazma 1 – 2". http://us.soccerway.com/matches/2012/05/09/asia/afc-cup/east-bengal-club-fc/kazma/1232571/। আহৰণ কৰা হৈছে:2July 2014.\n↑ "Air India vs Pailan Arrows 1 – 1". http://us.soccerway.com/matches/2013/01/12/india/i-league/air-india/aiff-xi/1395206/। আহৰণ কৰা হৈছে:2July 2014.\n↑ "Arrows vs Mohun Bagan2– 3". http://us.soccerway.com/matches/2013/03/24/india/i-league/aiff-xi/mohun-bagan-ac/1395241/। আহৰণ কৰা হৈছে:2July 2014.\n↑ "Arrows vs Salgaocar 1 – 2". http://us.soccerway.com/matches/2013/04/20/india/i-league/aiff-xi/salgaocar-sports-club/1395271/। আহৰণ কৰা হৈছে:2July 2014.\n↑ Chaudhuri, Arunava. "East Bengal Club's squad for the 2013/14 season". http://arunfoot.blogspot.com/2013/08/east-bengal-clubs-squad-for-201314.html। আহৰণ কৰা হৈছে:2July 2014.\n↑ "East Bengal vs Salgaocar2– 3". http://us.soccerway.com/matches/2013/11/01/india/i-league/east-bengal-club-fc/salgaocar-sports-club/1585326/। আহৰণ কৰা হৈছে:2July 2014.\n↑ "East Bengal vs Rangdajied United3– 1". http://us.soccerway.com/matches/2014/03/23/india/i-league/east-bengal-club-fc/arhima-club/1585426/। আহৰণ কৰা হৈছে:2July 2014.\n↑ "Pune vs East Bengal 1 – 2". http://us.soccerway.com/matches/2014/04/19/india/i-league/pune-fc/east-bengal-club-fc/1585448/। আহৰণ কৰা হৈছে:2July 2014.\n↑ "United vs East Bengal0– 3". http://us.soccerway.com/matches/2014/04/28/india/i-league/chirag-united-sc/east-bengal-club-fc/1585452/। আহৰণ কৰা হৈছে:2July 2014.\n↑ "NEUFC draws 2-2 with Chennaiyin FC". The Northeast Today. ৯ নৱেম্বৰ ২০১৪. http://www.tntmagazine.in/neufc-draws-2-2-with-chennaiyin-fc/। আহৰণ কৰা হৈছে: ২ ডিচেম্বৰ ২০১৪.\n"https://as.wikipedia.org/w/index.php?title=চেমিনলেন_দংগেল&oldid=180460"ৰ পৰা সংকলিত\nএই পৃষ্ঠাখন ০৮ আগষ্ট, ২০১৮ তাৰিখে ১৫:৩৭ বজাত অন্তিম সংশোধন কৰা হৈছিল।


বাৰমাহী গীত - অসমীয়া ৱিকিপিডিয়া\nবাৰমাহী গীত হৈছে এবিধ মালিতা। ই বৰ্ণনামূলক গীত। মালিতাৰ অন্য নাম বেলাড (ইংৰাজী: Ballad)। 'ফুলৱণ্তী কন্যাৰ শান্তি বাৰমাহী গীত','শান্তি বাৰমাহী','মধুমতী গীত' আদি হৈছে কিছুমান বাৰমাহী গীতৰ উদাহৰণ।\n1 শ্ৰেণী ভাগ আৰু অন্যনাম\n4 গীত পৰিবেশনৰ সময়\nশ্ৰেণী ভাগ আৰু অন্যনাম[সম্পাদনা কৰক]\nভাৰতৰ আন আন প্ৰদেশত বাৰমাহী গীতক 'বাৰমাসী' বা 'বাৰমাসা' গীত বুলিও কোৱা হয়। সাধাৰণতে মালিতাৰ বিভিন্ন প্ৰকাৰ সমূহ হৈছে:\nযাদুমূলক বা বিস্ময়াবহ বা অলৌকিক মালিতা\nবাস্তৱানুগ মালিতা আদি।\nবাৰমাহী গীত সমূহ বাস্তৱানুগ মালিতাৰ অন্তৰ্ভুক্ত।\nবাৰমাহী গীতসমূহ হৈছে একপ্ৰকাৰৰ মালিতা বিশেষ। এই গীত সমূহ বৰ্ণনাত্মক বা কাহিনী বিশিষ্ট গীত। এই সমূহ অসমীয়া লোক-সাহিত্যৰ সম্পদস্বৰূপ। সাধাৰণতে বাৰমাহী গীত সমূহ মানুহৰ মুখে মুখে প্ৰচলিত। জনকবিয়ে প্ৰকৃতিৰ লগত সম্বন্ধ ৰাখি ইয়াত, বাৰমাহৰ সুন্দৰ বৰ্ণনা দিছে। এই বাৰমাহী গীত সমূহ কামৰূপ আৰু গোৱালপাৰা জিলাতেহে বিশেষ ভাৱে প্ৰচলিত কিন্তু বেলেগ বেলেগ অঞ্চলত এই একে গীতেই ভিন ভিন ৰূপত পোৱা যায়। এই গীত সমূহৰ নিৰ্দিষ্ট সুৰ আছে। বস্তুনিষ্ঠ ঘটনাৰ গতি, কাহিনী, কথোপকথন আদিৰ সহায়ত এইবিধ গীত ক্ষিপ্ৰতাৰে উপসংহাৰৰ ফালে আগবাঢ়ে। এই গীত সমূহৰ কাহিনী বৰ্ণিত অৰ্থাৎ 'পদবন্ধে'। বাদ্যযন্ত্ৰ আৰু নাচৰ সহায়তো এই মালিতা সমূহ পৰিৱেশন কৰা হয়। বাহৰমাহী গীতত কম-বেছি পৰিমাণে জীৱনৰ বাস্তৱ অভিজ্ঞতাৰ প্ৰতিফলন ঘটে। বাৰমাহী গীতৰ দৰে আন আন বাস্তৱানুগ মালিতা হৈছে- দুবলা শান্তিৰ গীত, সাউদৰ গীত আদি। বাৰমাহী গীত সমূহ সাধাৰণতে বিভিন্ন প্ৰসংগত মহিলা সকলেহে গাই। 'বাৰমাহী গীত'ৰ ৰস- আদি আৰু কৰুণ।\nবাৰমাহী গীতত প্ৰেমিক-প্ৰেমিকাৰ প্ৰণয় আৰু বিৰহৰ নিদৰ্শন আদি ঋতু বা মাহ পৰিবৰ্তনৰ লগত প্ৰাকৃতিক পৰিবেশত বৰ্ণিত হোৱা দেখা যায়। 'বাৰমাহী গীত'ৰ ৰস- আদি আৰু কৰুণ। ড॰ প্ৰফুল্লদত্ত গোস্বামীয়ে কৈছে, "এজনী গাভৰুৱে হয়তো বিদেশত গিৰিয়েকক স্মৰণ কৰি প্ৰত্যেক মাহৰ নিৰ্সগ-জীৱনৰ পৰিৱৰ্তন আৰু নিজ অন্তৰৰ ক্ৰিয়া বৰ্ণনা কৰি গৈছে নতুবা কোনো সাউদে ঘাটত নাও বান্ধি অজ্ঞাতভাৱে নিজৰ ঘৈণীয়েকক মাহৰ পাছত মাহ প্ৰণয় যাঁচি গৈছে- এয়ে বাৰমাহী গীতৰ সাধাৰণ বিষয় বস্তু। "\nপাতিৰাভা সকলৰ সমাজত প্ৰচলিত মাৰেগানৰ ওজা আৰু পালিয়ে গোৱা বেউলা বাৰমাহী নামৰ এটি গীতৰ কথা হৈছে এনেধৰণৰ:\nবহাগৰ মাহতে প্ৰভু শিলে বৰহিলে।\nসেই ন-পানীৰ গুণে নানা ফুল ফুলে॥\nজেঠৰ মাহতে ৰ'দে কৰে হুৰাহুৰি।\nবৰ ঘৰটো ভাঙাইলে যে বিনা বাওঁ মুৰালি॥\nআহাৰ মাহত প্ৰভু আকাশে কৰে আশা।\nবনেৰ ঢলিয়া চোকা সিয়ো বান্ধে বাসা॥\nআন এটি গীত হ'ল- 'বাৰ মাহৰ খাদ্য'\nজেঠে দৈ আহাৰে আখৈ\nভাদত ঔ আহিনত কঁচু\nআঘোণত পুঁই পুহত জুই\nমাঘৰ পঁইতা বাঘৰ বল।\nফাগুণত তেল চ'তত বেল\nবহাগৰ লাৰু পিঠা জ্বৰতেই গেল।\nগীত পৰিবেশনৰ সময়[সম্পাদনা কৰক]\nবাৰমাহী গীত সমূহ যেতিয়াই তেতিয়াই গোৱা নহয়। সাধাৰণতে এই গীত সমূহ আঘোণ মাহৰপৰা আৰম্ভ হোৱাৰ পৰম্পৰা প্ৰচলিত আছে। ব্যতিক্ৰম ভাৱে চ'ত, ব'হাগ আদি মাহৰ পৰাও বাৰমাহী গীত আৰম্ভ হোৱা দেখা যায়।\n↑ শৰ্মা, অনন্ত মোহন. "অসমীয়া বেলাড বা মালিতা: এটি চমু অৱলোকন". সাহিত্য ডট অৰ্গ. http://www.xahitya.org/2013/06/14/%E0%A6%85%E0%A6%B8%E0%A6%AE%E0%A7%80%E0%A6%AF%E0%A6%BC%E0%A6%BE-%E0%A6%AC%E0%A7%87%E0%A6%B2%E0%A6%BE%E0%A6%A1-%E0%A6%AC%E0%A6%BE-%E0%A6%AE%E0%A6%BE%E0%A6%B2%E0%A6%BF%E0%A6%A4%E0%A6%BE%E0%A6%83/.\n↑ শৰ্মা বৰুৱা, বৰ্ণালী. "লোকগীত". সাহিত্য ডট অৰ্গ. https://www.xahitya.org/2013/06/14/lookageet/.\n↑ 3.0 3.1 কলিতা, ফণীন্দ্ৰনাথ. "বাৰমাহী আৰু বিলাপ গীত". বিকাশপেডিয়া. http://as.vikaspedia.in/education/9859b89ae9f0-9b89829b89cd9959c39a49bf/9ac9be9f09ae9be9b99c0-9869f09c1-9ac9bf9b29be9aa-9979c09a4.\n"https://as.wikipedia.org/w/index.php?title=বাৰমাহী_গীত&oldid=238575"ৰ পৰা অনা হৈছে\nএই পৃষ্ঠাখন ১৫ জুন, ২০২০ তাৰিখে ১৪:২৭ বজাত অন্তিম সংশোধন কৰা হৈছিল।


ফটাপ্ৰেম-দেৱজিত নাথ – ফটাঢোল\nJuly 1, 2020 ফটা প্ৰেম\t2 Comments\nসেয়া কলেজত পঢ়ি থকা দিনৰ কথা৷ সম্ভৱত ডিগ্ৰী ছেকেণ্ড ইয়েৰৰ শেষৰ ফালৰ কথা। আমাৰ বন্ধুৰ গ্ৰুপটো বহুত ডাঙৰ আছিল৷ কম্পিউটাৰ চাইন্স আৰু ইলেক্ট্ৰনিক্স ডিপাৰ্টমেণ্টৰ প্ৰায় ত্ৰিশজনীয়া এটা গ্ৰুপ আছিল আমাৰ। কলেজ কেম্পাছৰ ভিতৰত বেচ আড্ডা জমি থাকিছিল আমাৰ মাজত৷ দুই এজনক বাদ দি বাকীবোৰৰ গাৰ্লফ্ৰেণ্ড জাতীয় বস্তুটো নাছিল৷ সেয়ে বহুতে আৰ্টছৰ ডিপাৰ্টমেণ্টবোৰৰ য’ত ধুনীয়া ধুনীয়া ছোৱালী আছিল, তাৰ আগেদি প্ৰায়ে সঘন আহ যাহ চলাইছিল কিন্তু কাম হ’লে সিজা নাছিল কাৰো৷ নাজানো কিয় আমাৰ ইমেজবোৰ ভালেই নাছিল নেকি ছোৱালীবোৰৰ মাজত..! নিজৰ ডিপাৰ্টমেণ্টতো ছোৱালীৰ সংখ্যা আছিল এপাচি শাকত এটা জালুকৰ দৰে! আৰ্টছৰ ছোৱালীখিনিয়েও পাট্টাই দিয়া নাছিল৷\nকথাটো প্ৰথম আৱিস্কাৰ কৰিছিল বিশ্বই৷ বিশ্ব, আমাৰ ডিপাৰ্টমেণ্টৰ আটাইতকৈ টেলেণ্টেড প্ৰাণী আছিল৷ কি চি লেংগুৱেজ, কি চি প্লাছ প্লাছ, কি ডাটা ষ্ট্ৰাক্সাৰ সকলোতে বিশ্ব আমাতকৈ আগত আৰু ক্লাছৰ আমি লাষ্ট বেঞ্চাৰ কেইটা প্ৰগ্ৰেমিংত বিশ্বৰ শৰণাপন্ন হ’ব লাগিছিল৷\n: এডুকেশ্বন ডিপাৰ্টমেণ্টত তামাম ধুনীয়া ছোৱালী এজনী আছে বে! চকু কেইটাতে পাগল হৈ যাব লাগে৷\nঅফ টাইমত কলেজ কেম্পাছৰ জমি থকা আড্ডাৰ মাজত বেচ গহীন হৈ বিশ্বই কৈ উঠিছিল।\nআমি আটাইকেইটাই বিশ্বৰ কথাত মুখ মেলি দিছিলোঁঁ৷ আমি আটাইতকৈ আচৰিত হৈছিলোঁ আমাৰ চকুত নপৰাকৈ আগতে কেনেকে বিশ্বৰ চকুত পৰিল৷\n: ক’ত দেখিলি বে?\n: আমাৰ লেবৰ ওপৰৰ ফ্ল’ৰত ক্লাছ কৰিবলৈ আহে৷ লেবত ক্লাছ থাকে আমাৰ সেইখিনি সময়ত, সেয়ে তহঁতৰ চকুত পৰা নাই!\nইয়াৰ পিছত অপাৰেচন এডুকেশ্বনৰ ধুনীয়া চকুৰ গৰাকী৷ দুদিনমান লেবৰ ক্লাছ মিছ৷ চিৰিৰ সন্মুখত বোন্দাপৰ৷ সবৰে চকু পৰিল। হয় সচাঁকৈ ধুনীয়া৷ নাম ধাম আটা পটা বিচাৰ খোচাৰ কৰা হ’ল৷ হোষ্টেলত নাথাকে গুৱাহাটীৰ লোকেল৷ প্ৰথমেই অকণমান নিৰাশা আহি গ’ল৷ লোকেল যিহেতু আমাৰ নিচিনা জকাইচুকীয়াক ক’ত পট্টা দিব? কিন্তু যোশ দিয়া মানুহৰো অভাৱ নাই৷ মেছত বন্ধুৰ দুই পেগ টানি দিয়া উপদেশ! “প্ৰেমত লোকেল ফাৰ্মৰ বুলি কথা নাই! ধনী দুখীয়া জাতপাত সেইবোৰ সব বেকাৰ কথা! তোৰো মনে গ’লে মোৰো মনে গ’লেহে মেইন!”\nকথা শুনি যোশ দুগুণ হৈ যায়৷ মনতে ভাবিলোঁ কিবা এটা হেস্ত নেস্ত কৰিব লাগিব এইবাৰ৷ কিমান আৰু বৰলা হৈ থাকিম? কলেজীয়া দিন শেষেই হ’ব এনেকে৷ যোশ দিয়া বন্ধু মহলৰো একেই কথা৷ কৈ দিব লাগে সন্মুখতে “আই লাভ ইউ” বুলি৷ বাকী কি হয় পিছত দেখা যাব৷\nপিছে ৰাতিপুৱালে শেষ সব৷ কলেজত তাইক দেখিলে থৰক বৰক হৈ যায় কনফিডেন্স৷ সন্মুখত “আই লাভ…” বহুত পিছৰ কথা৷\nতাইৰ মেজৰ মেট এজনী অলপ চিনাকি আছিল ৰূপমৰ। ৰূপম আমাৰ মেছৰে৷ এদিন তাইৰ মুখৰ পৰা গম পালোঁ ধুনীয়া চকুৰ গৰাকী খালি আছে৷ কোনো বয়ফ্ৰেণ্ডৰ লাফৰা নাই৷ কিন্তু ছোৱালীজনী অলপ খাৰাংখাছ৷\nসেই সময়ত দুই এটা গল্প কবিতা লিখিছিলোঁঁ৷ বন্ধু মহলত বেচ নাম আছিল লিখা মেলাত অলপ হাত থকা বুলি। বন্ধুৰ ইলেকচনৰ কেম্পেইনিংতো কবিতা আবৃত্তি কৰিছিলোঁ গাৰ্লচ হোষ্টেলত৷ ফ্ৰেচাৰ্ছতো দুই এটা কবিতা আওৰাইছিলোঁ ষ্টেজত৷ লগৰবোৰে যৌশ দিলে তাইৰ নামত কিবা এটা লিখি প্ৰপোজ মাৰি দিব লাগে৷ প্ৰেম পত্ৰ জাতীয় কিবা এটা৷ ইফালে লাইফত প্ৰেমপত্ৰ লিখিয়েই পোৱা নাছিলোঁঁ৷ লিখোঁ কেনেকৈ? বহুত মাঠা মাৰিলোঁঁ৷ ৰাতি ৰাতি পঢ়া টেবুলত কিতাপ মেলি লাভ লেটাৰ লিখা আখৰা চলিল৷ পিচে নহ’ল৷ অৱশেষত নিজৰ লিমিট বুজি পাই প্ৰেমপত্ৰৰ কনচেপ্ত বাদ দিলোঁ৷ ইফালে ধুনীয়া চকুৰ গৰাকীয়ে টোপনি নোহোৱা কৰিছেই৷ মাৰ্কেতত সবৰে চকু পৰিছে যেতিয়া কিমান দিনলৈ তাই খালি থাকিব সন্দেহ৷ প্ৰতিযোগিতা বাঢ়ি গৈছে৷ মেছত লগৰ কেইটাইতো ৱাৰ্ণিং দিছেই, “লেট কৰিলে বাঁহ খাবি! কোনে তাইক পতাই লৈ যাব গমেই নাপাবি৷”\nঅৱশেষত বহুত কষ্ট কৰি তাইৰ নামত এটা কবিতা লিখি উলিয়ালোঁ৷ সুন্দৰ উপমা লগাই কেৱল যেন তাইৰে বৰ্ণনা! মেছত থকা গোটেইকেইটাই পঢ়ি তামাম শলাগিলে৷ দুটামানেতো কৈয়েই পেলালে, “কি ঝক্কাছ লিখিছ বে! এইবাৰ খাটাং পতি যাব তাই৷”\nকথা শুনি কনফিডেন্সত উৰি গ’লোঁ। কিমান যে কল্পনা চকুৰ আগত ভাঁহি উঠিল!\nপিচে প্ৰব্লেমটো হ’ল তাইক দিয়া যায় কেনেকৈ? মাতিয়েই পোৱা নাই কোনো দিনে৷ ইফালে মোক চিনি পাই নে নেপায় তাকেই নাজানো৷ সন্মুখত তাইক দেখিলে বুকুত যি ধান বনা দি ধপধপনি আৰম্ভ হৈ যায় কনফিডেন্সৰ ধাজ্জিয়া উৰি যায় মোৰ৷ নহ’ব৷ মোৰ দ্বাৰা তাইক মাতি হাতত তাইৰ নামত লিখা কবিতা উঠাই দিয়াটো অসম্ভৱ৷ অৱস্থা দেখি পিয়নৰ ভূমিকা ল’বলৈ ৰূপম ৰাজি হ’ল৷\nপিছদিনা৷ ব্ৰেকত আমি গোটেইবোৰ আড্ডা দি আছোঁঁ৷ কোনোবা এজনে আহিছে আহিছে বুলি কোৱাত ৰূপম ৰেডি হ’ল মিছনৰ কাৰণে৷ আমাৰ ডিপাৰ্টমেণ্টৰ ওপৰৰ ফ্ল’ৰৰ পিনে এডুকেশ্বনৰ ছোৱালীৰ জাকটো গৈ আছে৷ আমি দূৰৈৰ পৰা চাই আছোঁঁ৷ ৰূপমে গৈ তাইক মাতিলে আৰু কিবা কিবি কৈ থকা দেখিলোঁঁ৷ ধপধপনি আৰম্ভ হৈ গৈছে অলৰেদি৷ এপাকত কাগজ খিলা উলিয়াই সি তাইলৈ আগবঢ়াই দিলে৷ আমাৰ পিনে দেখুৱাই কিবা কৈছে৷ চাব নোৱাৰি৷ তলৰ পিনে মূৰ কৰিলোঁঁ৷\n: য়ে! নলয় বে তাই!\nকোনোবা এটাই কৈছে৷ লগে লগে চালোঁ সেইপিনে৷ আমি দেখাকৈ তাই কাগজ খিলা দলিয়াই দিলে৷ খুলিয়েই নাচালে তাই৷\nতপত হুমুনিয়াহ এটা ওলাই আহিল৷\nঅলপ পিছত কাগজ খিলা লৈ ৰূপম উভতি আহিল৷\n: নলয় বে! পঢ়ি চাবই ইচ্ছা নকৰে৷ ওলটাই মোক হে দম দিলে আৰু ডিষ্টাৰ্ব কৰিলে প্ৰিন্সিপালৰ ওচৰত কমপ্লেইন দিব বুলি৷\nকৈ কৈ সি মোলৈ কাগজ খিলা আগবঢ়াই দিলে৷ বেয়া লাগিছিল৷ চাল্লা এচেপ্ত নকৰা নাই৷ এবাৰতো পঢ়ি চা৷\nইমান কষ্ট এনেই গ’ল৷ দুখতে কবিতাটো দলিয়াই দিলোঁ৷\n: অই নেপেলাবি ৰহ৷ কি লিখিছিলি চাওঁ?\nবৰ্ণদীপে উঠি গৈ কাগজখিলা তুলি ল’লে৷\n: আৰে ধুনীয়া কবিতা লিখিছ দেখোন৷ এইটো কামত আহিব ৰহ৷ মই ৰাখি থওঁঁ৷ মেগাজিনৰ কাৰণে লেখাই উঠা নাই৷ এইটো মেগাজিনলৈ ৰাখিলোঁঁ৷\nসি নিজৰ বেগত ভৰালে সেইটো৷ বৰ্ণদীপ সেইবাৰৰ মেগাজিন চেক্ৰেটাৰী আছিল আৰু লেখা বিচাৰি সি আমাক কামোৰ দিয়ে আছিল৷\nসেইদিনৰ পৰা ধুনীয়া চকুৰ চেপ্তাৰ সিমানতে এৰিলোঁ। দুনাই কোনো দিনে এবাৰো চেষ্টা নকৰিলোঁ তাইক মাতিবলৈ। থাৰ্ড ইয়াৰটো কেনেকে গ’ল গমেই নাপালোঁ৷ তাইক তেনেকে নেদেখিলোঁও৷ ক্লাছ, লেব, প্ৰজেক্ট আদিতেই ভালকৈ মূৰ গুজি দিলোঁঁ৷ এডুকেশ্বন ডিপাৰ্টমেণ্টলৈ আৰু দুনাই নাচালোঁৱেই৷ আচলতে দুখ পাইছিলোঁ সেইদিনা যেতিয়া তাই মুখৰ সন্মুখতে দলিয়াই দিছিল তাইলৈ লিখা কবিতাটো৷ ইজ্জতত লাগিছিল মোৰ৷\nইয়াৰ পিছত গুচি গ’লোঁ জালুকবাৰীলৈকে৷ বৰ্ণদীপৰ মেগাজিন কিবা খেলিমেলি লাগি দেৰিকৈ প্ৰকাশ পালে৷ আমি মাষ্টাৰ ডিগ্ৰী পঢ়ি থাকোঁতে প্ৰকাশ পালে তাৰ মেগাজিন৷ বহুদিন পিছত জুনিয়ৰ ল’ৰা এটাই মোলৈ কপি এটা লৈ আহিছিল৷ মেলি চালোঁ কবিতাটো প্ৰকাশ হৈছিল৷\nপিচে ধুনীয়া চকুৰ গৰাকীয়ে কবিতাটো পঢ়িবলৈ পালেনে নাই গম নাপালোঁ…!\n« লোভ- নাজিফ হাজৰিকা\nআহুকাল- জয়ন্ত কুমাৰ ডেকা »\nইচচচ, প্ৰেমৰ বাবেই কবি প্ৰতিভা জাগ্ৰত হৈছিল, পিচে উদ্দেশ্য সফল নহ’ল।\nপঢ়ি নাচালে সেইটো তেখেতে মিছ কৰিলে আৰু। কিন্তু তেওঁৰ জহতে কাব্য সৃষ্টি হ’ল, সাহিত্য জগতত তেওঁ অমৰ হৈ থাকি গ’ল, এই কথাটো বা জানিলে নে নাই!!


অংগৰাগ মহন্ত - অসমীয়া ৱিকিপিডিয়া\nক'ক ষ্টুডিঅ'ৰ দ্বাৰা মুম্বাইত আয়োজিত মিনি কনচাৰ্টত সংগীত পৰিবেশন কৰি থকা মুহূৰ্তত অংগৰাগ; আগষ্ট ২০১১-ত\nনৱেম্বৰ ২৪ ১৯৭৬\nআধুনিক, লোক-সংগীত, ফিউজন, গজল\nকণ্ঠ, ৰিডম গিটাৰ, কিবৰ্ড\nঅংগৰাগ "পাপন" মহন্ত অসমৰ এগৰাকী কণ্ঠশিল্পী। অসমীয়া, বঙালী, হিন্দী, ইংৰাজী আদি বিভিন্ন ভাষাত তেখেতে কণ্ঠদান কৰে। এককভাৱে কণ্ঠদান কৰাৰ উপৰিও তেওঁ "ইষ্ট ইণ্ডিয়া কোম্পানী" নামৰ এক সংগীত গোষ্ঠী (বেণ্ড)-ৰ লগতো জড়িত।\n2.1 নেপথ্য গায়ক\n2.2 ইষ্ট ইণ্ডিয়া কোম্পানী\nঅংগৰাগ মহন্তই জন্ম লাভ কৰে অসমৰ দুই অতি জনপ্ৰিয় সংগীত শিল্পী খগেন মহন্তৰ ঔৰসত আৰু অৰ্চনা মহন্তৰ গৰ্ভত। সেয়ে তেওঁ সৰুৰে পৰাই সংগীতময় পৰিবেশত ডাঙৰ-দীঘল হয় আৰু সংগীতৰ প্ৰতি আকৰ্ষিত হৈ পৰে।\nঅংগৰাগে কণ্ঠদান কৰা এটি বিহুনাম\nঅসম তথা উত্তৰ-পূব ভাৰতৰ লোক-সংগীত আৰু বৈষ্ণৱিক ভক্তিমূলক গীতসমূহৰ পৰা প্ৰভাৱিত হৈ পাপনে এইবোৰক আধুনিক বাদ্যযন্ত্ৰ ব্যৱহাৰ কৰি ফিউজন ৰূপত শ্ৰোতাৰ মাজত উপস্থাপন কৰে। ২০০৫ চনত মুক্তি পায় পাপনৰ প্ৰথম এলবাম "জোনাকী ৰাতি", যাৰ জৰিয়তেই তেওঁ অসমৰ লগতে বাহিৰৰ শ্ৰোতাৰ মাজত জনপ্ৰিয়তা তথা পৰিচয় লাভ কৰে। তাৰ পাছত ২০১০ চনত মুক্তি লাভ কৰে তেওঁৰ আন এখন একক গীতৰ এলবামৰ "চিনাকি অচিনাকি।"\nঅংগৰাগ মহন্তই প্ৰথমবাৰৰ বাবে নেপথ্য গায়ক হিচাপে কণ্ঠদান কৰে ২০১১ চনৰ অসমীয়া ছবি ৰামধেনুৰ "উজাই যা নৈ" শীৰ্ষক গীতটোত। তাৰ ঠিক পাছতেই মুক্তি পায় তেওঁ কণ্ঠদান কৰা প্ৰথম হিন্দী ছবি "দম মাৰো দম" (এপ্ৰিল ২০১১)। 'ছবিখনৰ "জীয়ে কিউ" গীতটোৱে সমালোচকৰ প্ৰশংসাৰ লগতে লাভ কৰে বিশাল সফলতা। ইয়াৰ পাছতে পাপনে কেইবাখনো হিন্দী আৰু বঙালী ভাষাৰ ছবিত কণ্ঠদান কৰে। তাৰ ভিতৰত উল্লেখযোগ্য কেইখনমান হৈছে: "চাউণ্ডট্ৰেক" (হিন্দী, ২০১১), "আই এম কালাম" (হিন্দী, ২০১১), "চিষ্টেম" (বঙালী, ২০১১) আদি।\nপাপনে ভ্ৰাম্যমাণ থিয়েটাৰ নেপথ্য গায়ক হিচাপে পোন প্ৰথমবাৰৰ বাবে গীত গায় ২০১১-১২ বৰ্ষৰ হেঙুল থিয়েটাৰৰ নাট "মৰীচিকা"ত।\nইষ্ট ইণ্ডিয়া কোম্পানী[সম্পাদনা কৰক]\nপাপন "ইষ্ট ইণ্ডিয়া কোম্পানী" নামৰ বেণ্ডটোৰ মূল কণ্ঠশিল্পী। ২০০৭ চনত স্থাপিত এই বেণ্ডৰ অন্য সদস্য সকল হৈছে: ব্ৰীণ দেচাই (সংগীত ব্যৱস্থাপক), কৃষ্ণা (গিটাৰবাদক), দিপু (বেচ্ গিটাৰবাদক), কীৰ্তি (তবলাবাদক), আৰু পংকজ (গীটাৰবাদক)। এই বেণ্ডটোৱে অসমৰ লগতে নিউজিলেণ্ড আদি ঠাইত সংগীতানুষ্ঠান পৰিবেশন কৰিছে। পাপনৰ লগতে এই বেণ্ডৰ অন্য সদস্য সকলে মেডিয়েভিল পণ্ডিত, "ইণ্ডিয়ান অ'চিন"ৰ সুমিত সেন আদিৰ লগত ভোকেল জেম কৰি আহিছে।\nপাপন- এন আই টি শিলচৰৰ 'ইনকেনডেচেন্স'ত সঙ্গীতানুষ্ঠানত, ১০ ফেব্ৰুৱাৰী,২০১৪\nপাপনে তেওঁৰ ইষ্ট ইণ্ডিয়া কোম্পানী বেণ্ডৰ আন সদস্যৰ সৈতে এম টিভিৰ সংগীতানুষ্ঠান "ক'ক ষ্টুডিঅ'"ৰ প্ৰথম চিজন(২০১১),দ্বিতীয় (২০১২)আৰু তৃতীয় (২০১৩) চিজনত গীত পৰিবেশন কৰে। প্ৰথম চিজনত পাপনে এটা বিহুগীত, দ্বিতীয় চিজনত এটা টোকাৰী গীত আৰু তৃতীয় চিজনত হোলী গীত, ঝুমুৰ গীত, গোৱালপৰীয়া লোকগীতেৰে সমৃদ্ধ মুঠ ছটা গীতৰ এটা সম্পূৰ্ণ খণ্ড পৰিচালনা আৰু প্ৰযোজনা কৰিছিল। ক'ক ষ্টুডিঅ'ৰ প্ৰায় আটাইকেইটা গীতেই ভাৰতৰ ইমূৰৰ পৰা সিমূৰলৈ বিপুল জনপ্ৰিয়তা অৰ্জন কৰিছিল। ইয়াৰ লগতে এই একে অনুষ্ঠানৰ দ্বাৰা ভাৰতৰ দহখন চহৰত ২০১১ চনৰ জুলাইৰ পৰা অক্টোবৰ মাহৰ ভিতৰত আয়োজিত কনচাৰ্টৰ নখনত সংগীত পৰিবেশন কৰিছিল।\nষ্টাৰ ৱৰ্ল্ড ভাৰতৰ সংগীতভিত্তিক তথ্যচিত্ৰ ধাৰাবিহিক "দা দ্যুৱৰিষ্টচ্"-ৰ প্ৰথম চিজনৰ ষষ্ঠ খণ্ডটোত অংগৰাগক ৰব্বি শেৰগীলৰ সৈতে সংগীত পৰিবেশন কৰিবৰ বাবে আমন্ত্ৰিত হৈছিল। "খোলে দা ৰব্" নামৰ এই খণ্ডটো ২০১১ চনৰ ২০ নবেম্বৰত প্ৰদৰ্শিত হয়। কাজিৰঙা ৰাষ্ট্ৰীয় উদ্যানত চিত্ৰগ্ৰহণ কৰা খণ্ডটোত অংগৰাগ আৰু ৰব্বি মিলি অসমীয়া, হিন্দী আৰু পঞ্জাবী ভাষা মিশ্ৰিত এটি গীত ৰচনা কৰে। এই গীতটোত অংগৰাগে বড়ো, ৰাভা আৰু সত্ৰীয়া সংগীতৰ উপাদান ব্যৱহাৰ কৰে।\n২০১৩ চনত এম টি ভিৰ অনুষ্ঠান ৰ’দীজৰ দশম খণ্ডৰ থীম চং "যাযাবৰ"ত কণ্ঠদান কৰে, গীতটিত পাপনৰ লগত সহঃ শিল্পী হিচাপে কণ্ঠদান অনুষ্ঠানটোৰ পৰিচালক ৰঘু ৰামে।\nঅংগৰাগ মহন্তই বিগ অসমীয়া মিউজিক এৱাৰ্ড ২০১০-ৰ শ্ৰেষ্ঠ পুৰুষ কণ্ঠশিল্পীৰ বঁটা গ্ৰহণ কৰি থকা মুহূৰ্ত\nবিজয়ী: শ্ৰেষ্ঠ পুৰুষ কণ্ঠশিল্পী - বিগ অসমীয়া মিউজিক এৱাৰ্ড ২০১০ (ৰামধেনুৰ "উজাই যা নৈ"-ৰ বাবে)\nমনোনীত: শ্ৰেষ্ঠ লোক-সংগীতৰ এলবাম - গ্লোবেল ইণ্ডিয়ান মিউজিক একাডেমী এৱাৰ্ড ২০১১\n(বিহুনামৰ এলবাম "গোমচেং’ আৰু বৰপেটাৰ হোলি গীতৰ এলবাম "ফাগুণৰ গান"-ৰ বাবে)\nবিজয়ী: শ্ৰেষ্ঠ প্‌প এলবাম - গ্লোবেল ইণ্ডিয়ান মিউজিক একাডেমী এৱাৰ্ড ২০১২ ("দা ষ্টৰি চ’ ফাৰ"-ৰ বাবে)\nজোনাকী ৰাতি ২০০৫ অসমীয়া প্ৰথম একক গীতৰ এলবাম\nনিয়ৰৰ গধূলি অসমীয়া সহযোগী কণ্ঠশিল্পী: দিগন্ত ভাৰতী, দীক্ষু, চয়নিকা\nধূলিৰ আকাশ অসমীয়া সহযোগী কণ্ঠশিল্পী: মনজিৎ\nৰংফুল অসমীয়া লোক-সংগীতৰ এলবাম\nচিনাকি অচিনাকি ২০১০ অসমীয়া দ্বিতীয় একক গীতৰ এলবাম\nৰামধেনু ২০১১ অসমীয়া প্ৰথমবাৰৰ বাবে নেপথ্য গায়ক হিচাপে কণ্ঠদান\nগোমচেং ২০১১ অসমীয়া বিহুনামৰ এলবাম; সহযোগী কণ্ঠশিল্পী: ৰশ্মিৰেখা শইকীয়া\nফাগুণৰ গান ২০১১ অসমীয়া হোলি গীতৰ এলবাম\nদম মাৰো দম ২০১১ হিন্দী এটা গীতত কণ্ঠদান\nগান ২০১১ অসমীয়া সহযোগী কণ্ঠশিল্পী: জুবিন গাৰ্গ, জুবলি বৰুৱা\nচিষ্টেম ২০১১ বঙালী এটা গীতত কণ্ঠদান\nআই এম কালাম ২০১১ হিন্দী এটা গীতত কণ্ঠদান\nচাউণ্ডট্ৰেক ২০১১ হিন্দী দুটা গীতত কণ্ঠদান\nহেঙুল ২০১১-১২ ২০১১ অসমীয়া ভ্ৰাম্যমাণ থিয়েটাৰৰ গান; এটা গীতত কণ্ঠদান\nফুলচেং ২০১১ অসমীয়া বিহুনামৰ এলবাম; সহযোগী কণ্ঠশিল্পী: ৰশ্মিৰেখা শইকীয়া\nদা ষ্টৰি চ’ ফাৰ ২০১২ হিন্দী প্ৰথম হিন্দী গীতৰ এলবাম\nবৰ্ফি! ২০১২ হিন্দী এটা গীতত কণ্ঠদান\nমুম্বাই কাটিং ২০১২ হিন্দী এটা গীতত কণ্ঠদান\nৰ’দ্ ২০১২ অসমীয়া দুটি গীতত কণ্ঠদান, ‘পখী পখী’ শীৰ্ষক গীতটোত ৰূপজ্যোতি দেৱীৰ লগত একেলগে কণ্ঠদান (অসমীয়া ছবিত অংগৰাগৰ প্ৰথম ডুৱেট)\nস্পেচিয়েল ২৬ ২০১৩ হিন্দী এটা গীতত কণ্ঠদান\nৰঙৰ অৰ্থ গীতৰ এলবাম চলচ্চিত্ৰৰ গীত ভ্ৰাম্যমাণ থিয়েটাৰ গীত\n↑ 1.0 1.1 1.2 অনলাইন শিৱসাগৰ; আহৰণ: নবেম্বৰ ৯, ২০১১\n↑ 2.0 2.1 papon.co.in; আহৰণ: নবেম্বৰ ৯, ২০১১\n↑ Dum Maaro Dum music offers variety- হিন্দুষ্টান টাইমচ্; আহৰণ: নবেম্বৰ ৯, ২০১১\n↑ Singer of the week: Assamese singer Angaraag Mahanta- ইণ্ডিয়া টুডে; আহৰণ: নবেম্বৰ ৯, ২০১১\n↑ EIC the band biography; আহৰণ: নবেম্বৰ ৯, ২০১১\n↑ Crossings Festival - Vaishali & Angaraag; আহৰণ: নবেম্বৰ ৯, ২০১১\n↑ mtvindia.com; আহৰণ: নবেম্বৰ ৯, ২০১১\n↑ mtvindia.com - 10 cities across the country. 10 crazy concerts.; আহৰণ: ডিচেম্বৰ ১, ২০১১\n↑ thedewarists.com; আহৰণ: ডিচেম্বৰ ১, ২০১১\n↑ 11.0 11.1 Papon goes national on musical movement; আহৰণ: ডিচেম্বৰ ১, ২০১১\n↑ Singing into the Sunset - Indian Express; আহৰণ: ডিচেম্বৰ ১, ২০১১\n↑ nh7.com; আহৰণ: ডিচেম্বৰ ১, ২০১১\n↑ The Dewarists S01E06 - 'Khule Da Rabb' - YouTube; আহৰণ: ডিচেম্বৰ ১, ২০১১\n↑ GIMMA - Non Film Nominees; আহৰণ: নবেম্বৰ ৯, ২০১১\n↑ ‘গিমা’ৰ বাবে মনোনীত হৈছে অংগৰাগ মহন্ত- দ্য চানডে ইণ্ডিয়ান; আহৰণ: নবেম্বৰ ৯, ২০১১\n↑ "GiMA Awards 2012 - Non-Film Music Winners". http://www.gima.co.in/2012_non_film_winners.php। আহৰণ কৰা হৈছে: October 03, 2012.\n↑ Mahanta, Jutika (December 21, 2011). "Angarag 'Papon' Mahanta to launch new bihu album". Assam Times. http://www.assamtimes.org/social/5710.html। আহৰণ কৰা হৈছে: January 10, 2012.\n↑ Fernandes, Shawn (January 6, 2012). "Papon to Launch Debut Hindi Pop Album The Story So Far". gibsonguitar.in. http://www.gibsonguitar.in/News-Lifestyle/News/hi-in/Papon-to-Launch-Debut-Hindi-Pop-Album-The-Story-So.aspx। আহৰণ কৰা হৈছে: January 10, 2012.\n↑ "PAPON Filmography". http://entertainment.oneindia.in. http://entertainment.oneindia.in/celebs/papon/filmography.html। আহৰণ কৰা হৈছে: February 22, 2013.\n↑ "পখী পখী মন মোৰ... অসমীয়া ছবিত পাপনৰ প্ৰথম ডুৱেট, ৰচনা ৰাজদ্বীপৰ". দৈনিক অসম. ৪ মে’, ২০১২.\nৱিকিমিডিয়া কমন্সত অংগৰাগ মহন্ত সম্পৰ্কীয় মিডিয়া ফাইল আছে।\nফেইচবুকত অংগৰাগ মহন্ত\nটুইটাৰত অংগৰাগ মহন্ত\nইনষ্টাগ্ৰামত অংগৰাগ মহন্ত\nঅংগৰাগ মহন্ত সম্পৰ্কে ইণ্টাৰনেট মুভি ডাটাবেছত থকা তথ্য।\n"https://as.wikipedia.org/w/index.php?title=অংগৰাগ_মহন্ত&oldid=311760"ৰ পৰা অনা হৈছে\nএই পৃষ্ঠাখন ২৩ জানুৱাৰী, ২০২২ তাৰিখে ২০:১৪ বজাত অন্তিম সংশোধন কৰা হৈছিল।


P Stat in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - P Stat ar byavahar, ppali, parshwakriya, upkaar, kriya-pratikriya aaru satarkatabani\nP Stat in Assamese\nP Stat ৰ মূল্য আৰু পেকৰ চাইজ - P Stat Price and Pack Size in Assamese - P Stat ar mulya aaru pakor size\nP Stat ৰ লাভ আৰু ব্যৱহাৰসমূহ- P Stat Benefits & Uses in Assamese- P Stat ar laabh aaru byavaharsamuh\nP Stat ৰ পালি আৰু সেয়া কেনেদৰে ল'ব- P Stat Dosage & How to Take in Assamese - P Stat ar paali aaru xeya kenedore lobo\nP Stat ৰ পাৰ্শ্চক্ৰিয়াসমূহ- P Stat Side Effects in Assamese- P Stat ar parshwakriyasamuh\nP Stat সংক্ৰান্ত সতৰ্কতাবাণীসমূহ- P Stat Related Warnings in Assamese- P Stat xonkranta xatarkatabanisamuh\nঅইন দৰৱৰ সৈতে P Statৰ গুৰুতৰ ক্ৰিয়া-প্ৰতিক্ৰিয়া- Severe Interaction of P Stat with Other Drugs in Assamese- Oinor xoite P Stat ar gurutor kriya-pratikriya\nP Stat মতভেদসমূহ- P Stat Contraindications in Assamese- P Stat nishedhsamuh\nP Stat ৰ বিষয়ে সততে সোধা প্ৰশ্নসমূহ- Frequently asked Questions about P Stat in Assamese- P Stat ar bikhoye satate xodha prashnasamuh\nখাদ্য আৰু মদৰ সৈতে P Stat ক্ৰিয়া-প্ৰতিক্ৰিয়া- P Stat Interactions with Food and Alcohol in Assamese- khadya aaru modor xoite P Stat kriya-pratikriya\nP Stat ৰ লাভ আৰু ব্যৱহাৰসমূহ - P Stat Benefits & Uses in Assamese - P Stat ar laabh aaru byavaharsamuh\nP Stat তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nP Stat ৰ পালি আৰু সেয়া কেনেদৰে ল'ব - P Stat Dosage & How to Take in Assamese - P Stat ar paali aaru xeya kenedore lobo\nP Stat-ৰ উপাদানসমূহ - P Stat Active Ingredients in Assamese - P Stat-ar upadaansamuh\nP Stat ৰ পাৰ্শ্চক্ৰিয়াসমূহ - P Stat Side Effects in Assamese - P Stat ar parshwakriyasamuh\nগৱেষণাৰ ভিত্তিত, P Stat ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nP Stat সংক্ৰান্ত সতৰ্কতাবাণীসমূহ - P Stat Related Warnings in Assamese - P Stat xonkranta xatarkatabanisamuh\nP Stat-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nP Stat গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nP Stat-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nP Stat গ্ৰহণ কৰাৰ পিছত স্তন্যপায়ী মহিলাসকলে গম্ভীৰ সমস্যাত ভূগিব পাৰে। গতিকে প্ৰথমে আপোনাৰ চিকিতসকৰ পৰামৰ্শ নোলোৱাকৈ এই ঔষধটো গ্ৰহণ নকৰিব, নহলে এইটো আপোনাৰ বাবে বিপদজনক হব পাৰে।\nবৃক্কত P Stat কি প্ৰভাৱ দেখা গৈছে?\nP Statৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত P Stat কি প্ৰভাৱ দেখা গৈছে?\nP Statৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত P Stat ৰ কি প্ৰভাৱ দেখা গৈছে?\nP Statৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে P Statৰ গুৰুতৰ ক্ৰিয়া-প্ৰতিক্ৰিয়া - Severe Interaction of P Stat with Other Drugs in Assamese - Oinor xoite P Stat ar gurutor kriya-pratikriya\nP Stat তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nP Stat মতভেদসমূহ - P Stat Contraindications in Assamese - P Stat nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে P Stat লোৱা অনুচিত যাতে -\nP Stat ৰ বিষয়ে সততে সোধা প্ৰশ্নসমূহ - Frequently asked Questions about P Stat in Assamese - P Stat ar bikhoye satate xodha prashnasamuh\nএই P Stat-এ অভ্য়াস বা নিচাৰ সৃষ্টি কৰে নেকি?\nনহয়, P Stat আসক্তি সৃষ্টি কাৰক বুলি কোনো সাক্ষ্য নাই।\nP Stat আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, চিকিত্সা পৰামৰ্শ অনুসাৰেহে P Stat লওক।\nP Stat য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে P Stat ক্ৰিয়া-প্ৰতিক্ৰিয়া - P Stat Interactions with Food and Alcohol in Assamese - khadya aaru modor xoite P Stat kriya-pratikriya\nখাদ্য আৰু P Statৰ ক্ৰিয়া-প্ৰতিক্ৰিয়া\nগৱেষণাৰ অভাৱত, P Stat আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু P Statৰ মাজৰ প্ৰতিক্ৰিয়া\nP Stat লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nP Statৰ পৰিপূৰকসমূহ - Substitutes for P Stat in Assamese\nআপুনি বা আপোনাৰ পৰিয়ালৰ কোনোবাই P Stat লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা P Stat ব্যৱহাৰ কৰিছিল নেকি?\nআপুনি কিমান পৰিমাণে P Stat সেৱন কৰিছিল?\nআপুনি P Stat ভোজন কৰাৰ আগত নে পাছত সেৱন কৰিছিল?\nআপুনি কোন সময়ত P Stat সেৱন কৰে?


বিধানমণ্ডল Class 11 (প্ৰশ্ন উত্তৰ) ৰাজনীতি বিজ্ঞান অধ্যায় ৫\nপাঠৰ নাম বিধানমণ্ডল\nপাঠৰ নং অধ্যায় ৫\nবিধানমণ্ডল Class 11\n(প্রত্যেকটোৰ মূল্যাংক -১)\n১। কোনখন সদনত বিত্তীয় বিধেয়ক উত্থাপন কৰিব পাৰি?\nউত্তৰঃ নিম্ন সদনত (লােক সভাত)।\n২। লােকসভা নির্ণায়ক ভোট কোনে দিব পাৰে?\nউত্তৰ : লােকসভাৰ অধ্যক্ষই।\n৩। ভাৰতৰ সংসদ ৰাষ্ট্রপতি, লােকসভা আৰু ৰাজ্যসভাক লৈ গঠিত – কথাষাৰ সঁচানে?\nউত্তৰ : সঁচা।\n৪। ৰাজ্যসভাৰ সদস্য হােৱাৰ নিম্নতম বয়স কিমান?\nউত্তৰঃ ৩০ বছৰ।\n৫। দ্বিসদনযুক্ত বিধান সভা থকা এখন ভাৰতীয় ৰাজ্যৰ নাম লিখা।\n৬। আমেৰিকা যুক্তৰাষ্ট্ৰৰ উচ্চ সদনখনৰ নাম কি?\n৭। সংসদৰ যুটীয়া অধিবেশন কোনে আহ্বান কৰিব পাৰে?\nউত্তৰ : ৰাষ্ট্রপতিয়ে।\n৮। এখন বিল বিত্ত বিষয়ক হয় নে নহয় কোনে নির্ণয় কৰে?\nউত্তৰঃ লােকসভাৰ অধ্যক্ষই।\n৯। লােকসভাৰ সদস্য হােৱাৰ নিম্নতম বয়স কিমান?\nউত্তৰঃ ২৫ বছৰ।\n১০৷ ভাৰতৰ নিম্ন সদনক কি বুলি জনা যায়?\n১১। ভাৰতৰ উচ্চ সদন কোনটো?\nউত্তৰ : ৰাজ্যসভা।\n১২। ৰাজ্যসভাৰ কার্যকাল কেইবছৰ ?\nউত্তৰঃ ৬ বছৰ।\n১৩। ৰাজ্যসভাই বিঞ্জয় বিল এখন পােৱাৰ কিমান দিনৰ ভিতৰত লােকসভালৈ ঘূৰাই দিব লাগে?\nউত্তৰঃ ১৪ দিনৰ ভিতৰত।\n১৪। সংসদৰ যুটীয়া অধিবেশনত কোনে সভাপতিত্ব কৰে?\n১৫। লােকসভাত কোনে বাজেট দাখিল কৰে?\nউত্তৰ : বিত্ত মন্ত্রীয়ে।\n১৬। সংসদ অধিবেশন এবছৰত কমেও কেইবাৰ অনুষ্ঠিত হ’ব লাগে?\nউত্তৰ : ৪ বাৰ।\n১৭। সংসদৰ যুটীয়া অধিবেশন কোনে আহ্বান কৰে?\n১৮। লােকসভাৰ দুখন অধিবেশনৰ মাজত কিমান দিনৰ বেছি ব্যৱধান থাকিব নােৱাৰে?\nউত্তৰঃ ৬ মাহ।\nClass 11 Political Science Chapter5In Assamese\n(প্রত্যেকটোৰ মূল্যাংক – ২)\n১। ৰাজ্যসভাৰ দুটা কার্য উল্লেখ কৰা।\nউত্তৰঃ ৰাজ্যসভাৰ দুটি কার্য হ’লঃ\n(ৰ) আইন প্রণয়নত অংশ গ্রহণ কৰা আৰু\n(২) ভাৰতৰ ৰাষ্ট্রপতি আৰু উপৰাষ্ট্রপতি নির্বাচনত অংশ গ্রহণ কৰা,\n২। লােকসভাৰ অধ্যক্ষক কেনেকৈ অপসাৰিত কৰিব পাৰি?\nউত্তৰ : লােকসভাৰ অধ্যক্ষ কার্যকাল পাঁচ বছৰ যদিও তেওঁৰ কাৰ্যকালৰ আগতে পদৰ পৰা অপসাৰিত কৰাৰ ব্যৱস্থা আছে। লােকসভাই সংখ্যা গৰিষ্ঠ সদস্যৰ ভােটত প্ৰস্তাৱ গ্ৰহণ কৰি অধ্যক্ষক অপসাৰিত কৰিব পাৰে। অপসাৰণৰ প্ৰস্তাৱ উত্থাপন কৰাৰ ১৪ দিন আগতে অধ্যক্ষলৈ জাননী জাৰি কৰিব লাগে। অপসাৰণৰ প্রস্তাৱ আলােচনা কৰা সভাত অধ্যক্ষই অধ্যক্ষতা কৰিব নােৱাৰে। অধ্যক্ষই আত্মপক্ষ সমর্থনত উপস্থিত থাকি বক্তব্য আগবঢ়াব পাৰে।\n৩। কোন কোন ক্ষেত্ৰত সংসদৰ উভয় সদনৰ যুটীয়া অধিবেশন আহ্বান কৰা হয় ?\nউত্তৰ : ভাৰতৰ সংবিধানৰ ১০৮ নং অনুচ্ছেদ অনুসৰি নিম্নলিখিত অৱস্থাত সংসদৰ যুটীয়া অধিবেশন আহ্বান কৰা হয়।\n(ক) লােকসভাই গৃহীত কৰা কোনাে এখন বিলত যদি ৰাজ্যসভাই বিৰােধিতা কৰে, তেন্তে ৰাষ্ট্ৰপতিয়ে বিষয়টো মীমাংসা কৰিবলৈ সংসদৰ যুটীয়া অধিবেশন আহ্বান কৰিব পাৰে।\n(খ) যদি এখন সদনে দিয়া সংশােধনী বিধেয়ক গ্রহণ কৰিবলৈ আনখন সদনে অস্বীকাৰ কৰে তেতিয়াও সংসদৰ যুটীয়া অধিবেশন অনুষ্ঠিত হ’ব পাৰে।\n৪। ৰাজ্যসভাৰ সদস্য হ’বলৈ কি কি যােগ্যতাৰ প্রয়ােজন?\nউত্তৰ : ৰাজ্য সভাৰ সদস্য হ’বলৈ নিম্ন লিখিত যােগ্যতা থকাৰ প্রয়ােজন।\n(১) প্রার্থীজন ভাৰতীয় নাগৰিক হ’ব লাগিব।\n(২) প্রার্থীজনৰ বয়স কমেও ৩০ বছৰ হ’ব লাগিব।\n(৩) কেন্দ্রীয়, ৰাজ্যিক বা স্থানীয় কর্তপৰ অধীনত কোনাে লাভজনক পদত চাকৰি কৰিব নােৱাৰিব।\n(৪) তেওঁ দেউলীয়া বা বিকৃত মস্তিষ্কৰ ব্যক্তি বা দণ্ডিত অপৰাধী হ’ব নালাগিব।\nSee also স্থানীয় চৰকাৰ Class 11 Political Science Chapter 8 Question Answer\n৫। সংসদৰ দুটা ক্ষমতা উল্লেখ কৰা।\nউত্তৰঃ সংসদৰ দুটা ক্ষমতা হ’ল –\n(ক) সংসদে সমগ্র দেশৰ বাবে আইন প্রণয়ন কৰিব পাৰে।\n(খ) সংসদে ৰাষ্ট্রৰ বিত্ত নিয়ন্ত্রণ কৰিব পাৰে।\n৬। ৰাজ্যসভা কিদৰে গঠিত হয়?\nউত্তৰঃসংবিধানৰ ৮০(১) অনুচ্ছেদ অনুসৰি মুঠ ২৫০ জন সদস্যক লৈ ৰাজ্যসভা গঠিত হয়। ইয়াৰ ২৩৮ গৰাকী ৰাজ্যৰ বিধানসভা আৰু কেন্দ্রীয় শাসিত অঞ্চলৰ দ্বাৰা নির্বাচন কৰি পঠিওৱা হয় আৰু বাকী ১২ গৰাকী সদস্য ৰাষ্ট্রপতিয়ে সাহিত্য,কলা, বিজ্ঞান,সমাজসেৱা আদি ক্ষেত্ৰত প্রতিষ্ঠা কৰা ব্যক্তিসকলৰ মাজৰ পৰা নিযুক্ত কৰে।\n৭। লােকসভা কেনেদৰে গঠিত হয়?\nউত্তৰঃ সংবিধানৰ ৮১ নং অনুচ্ছেদ অনুসৰি লােকসভাৰ সদস্য সংখ্যা ৫৪৭ জন। ইয়াৰ ৫২৫ গৰাকী ৰাজ্যসমূহৰ পৰা, ২০ গৰাকী কেন্দ্রীয় শাসিত অঞ্চলৰ পৰা প্রত্যক্ষভাৱে নির্বাচিত হৈআহেআৰু ২ গৰাকী সদস্য ৰাষ্ট্রপতিয়ে এংলাে-ইণ্ডিয়ান গােষ্ঠীৰ পৰা মনােনীত কৰে।\n৮। বিল আৰু আইনৰ মাজত পার্থক্য কি?\nউত্তৰ : বিল হ’ল আইনৰ প্রাথমিক অৱস্থা। আইন প্রণয়নৰ বাবে সংসদত উত্থাপিত প্রস্তাৱক ‘ ‘বিল’ বুলি কোৱা হয়। যেতিয়া এখন বিলক দুয়ােটা সদনত গৃহীত হৈ ৰাষ্ট্ৰপতিৰ সন্মতি লাভ কৰে, তেতিয়া সেইবিলখনক ‘আইন’ বুলি কোৱা হয়।\n৯। ভাৰতৰ সংসদৰ চাৰিটা বৈশিষ্ট্য উল্লেখ কৰা।\nউত্তৰ : ভাৰতৰ সংসদৰ চাৰিটা বৈশিষ্ট্য হল –\n(ক) ভাৰতৰ সদন দ্বিসদনযুক্ত।\n(খ) ইয়াৰ উচ্চ সদন স্থায়ী।\n(গ) নির্দিষ্ট কার্যকাল শেষ হােৱাৰ আগতে নিম্ন সদন ৰাষ্ট্রপতিয়ে ভংগ কৰি দিব পাৰে।\n(ঘ) সংসদ হ’ল ভাৰতৰ সর্বোচ্চ আইন প্রণয়নকাৰী সংঘ।\n১০।বিধানসভাৰ সদস্য হ’বলৈ কি কি যােগ্যতা প্রয়ােজন হয় ?\nউত্তৰঃ ৰাজ্যৰ বিধানসভাৰ সদস্য হ’বৰ বাবে নিঃ লিখিত যােগ্যতাৰ প্রয়ােজন হয় –\n(ক) তেওঁ ভাৰতীয় নাগৰিক হ’ব লাগিব।\n(খ) তেওঁৰ বয়স ২৫ বছৰৰ কম হব নালাগিব।\n(গ) তেওঁ কোনাে লাভজনক পদবীত থাকিব নােৱাৰিব।\n(ঘ) সংসদে নির্ধাৰণ কৰি দিয়া অৰ্হতা তেওঁৰ থাকিব লাগিব।\n১১। ৰাজ্যিক বিধান সভাৰ সর্বনিম্ন আৰু সর্বোচ্চ সদস্য সংখ্যা কিমান?\nউত্তৰঃ ৰাজ্যিক বিধান সভাৰ সর্বোচ্চ সদস্য সংখ্যা ৫০০ জন আৰু সর্বনিম্ন সদস্য সংখ্যা ৬০ জন।\n(প্রত্যেকটোৰ মূল্যাংক – ৪)\n১। ভাৰতৰ সংসদ সার্বভৌমত্ব সংস্থা নহয়”— যুক্তি দেখুওৱা।\nউত্তৰ : ভাৰতৰ সংসদ নিম্ন লিখিত কাৰণবােৰৰ বাবে সার্বভৌম সংস্থা বুলি ক’ব নােৱাৰি।\n(ক) ভাৰতৰ উচ্চতম ন্যায়ালয়ে সংসদ প্রণীত কোনাে আইনক অসাংবিধানিক বুলি ঘােষণা কৰি বাতিল কৰিব পাৰে।\n(খ) সংসদে সংবিধানৰ পৰিপন্থী কোনাে আইন প্রণয়ন কৰিব নােৱাৰে।\n(গ) অকল সংসদে সংবিধান সংশােধন কৰিব নােৱাৰে।\n(ঘ) জনসাধাৰণৰ মৌলিক অধিকাৰ ভংগ কৰা কোনাে আইন সংসদে প্রণয়ন কৰিব নােৱাৰে।\n২। সংসদৰ চাৰিটা কার্য উল্লেখ কৰা।\nউত্তৰ : ভাৰতৰ সংসদ দ্বিসদনযুক্ত —উচ্চ সদন (ৰাজ্যসভা) আৰু নিম্ন সদন (লােকসভা)। ইয়াৰ চাৰিটা কার্য হ’ল-\n(ক) সংসদে সমগ্ৰ দেশৰ বাবে আইন প্রণয়ন কৰে।\n(খ) সংসদে উচ্চ ন্যায়ালয় আৰু উচ্চতমন্যায়ালয়ৰ ন্যায়াধীশসকলক অপসাৰণ কৰিব পাৰে।\n(গ) সংসদে মন্ত্রীসভাক নিয়ন্ত্রণ কৰিব পাৰে। অর্থাৎ মন্ত্রীসভা সংসদৰ ওচৰত দায়িত্বশীল।\n(ঘ) সংসদ নির্বাচিত সদস্যসকলে ৰাষ্ট্রপতি আৰু উপৰাষ্ট্রপতি নির্বাচনত অংশ গ্রহণ কৰিব লাগে।\n২। লােকসভা আৰু ৰাজ্যসভাৰ মাজত পার্থক্য উল্লেখ কৰা।\nউত্তৰ : ভাৰতীয় সংসদ লােকসভা আৰু ৰাজ্যসভাৰ দ্বাৰা গঠিত। ইয়াৰ লােকসভাখন হ’ল নিম্ন সদন আৰু ৰাজ্যসভাখন হ’ল উচচ সদন। লােকসভা আৰু ৰাজ্যসভাৰ মাজত কিছু পার্থক্য আছে। যেনে—-\nক) ভাৰতীয় সংসদৰ লােকসভা হ’ল প্রধান সদন। আনহাতে ৰাজ্যসভা হ’ল সংসদৰ দ্বিতীয় সদন।\n(খ) লােকসভাৰ সদস্যসকলক প্রত্যক্ষভাৱে নির্বাচন কৰা হয়। আনহাতে ৰাজ্যসভাৰ সদস্যসকলক পৰােক্ষভাৱে নির্বাচিত কৰা হয়।\n(গ) লােকসভা অস্থায়ী সদন। ইয়াৰ কাৰ্যকাল পাঁচ বছৰ যদিও পৰিস্থিতি সাপেক্ষে ৰাষ্ট্রপতিয়ে লােকসভা ভংগ কৰি দিব পাৰে। আনহাতে ৰাজ্যসভা স্থায়ী সদন ইয়াৰ কার্যকাল ছয় বছৰ।\n(ঘ) লােকসভাই জনসাধাৰণক প্রতিনিধিত্ব কৰে । আনহাতে ৰাজ্যসভাই ৰাজ্যসমূহক প্রতিনিধিত্ব কৰে।\n(ঙ) তুলনামূলকভাৱে লােকসভা ৰাজ্যসভাতকৈ অধিক ক্ষমতাসম্পন্ন। কাৰণ লােকসভাৰ সংখ্যা গৰিষ্ঠ দলৰ পৰা মন্ত্রীসভা গঠন হয়। মন্ত্রীসভা লােকসভাৰ ওচৰতহে দায়ী; ৰাজ্যসভাৰ ওচৰত নহয়।\nবিধানমণ্ডল Class 11 Question Answer\n(প্রত্যেকটোৰ মূল্যাংক -৬)\n১। লােকসভাৰ কাৰ্য আৰু ক্ষমতা আলােচনা কৰা।\nউত্তৰঃ ভাৰতৰ সংসদ দ্বিসদনীয়া। ইয়াৰ নিম্ন সদনক লােকসভা বুলি কোৱা হয়। বর্তমান লােকসভাৰ আসনৰ সংখ্যা ৫৪৭ খন। জনসংখ্যাৰ ভিত্তিত বিভিন্ন ৰাজ্যৰ ভােটাৰসকলে প্রত্যক্ষ ভােটদান পদ্ধতিৰে লােকসভাৰ সদস্যসকলক নির্বাচন কৰে। নির্বাচনৰ সুবিধার্থে ৰাজ্যসমূহক কিছুমান সমষ্টিত বিভক্ত কৰি, বিশেষকৈ পাঁচ লাখ জনসংখ্যাৰ মাজৰ পৰা এজন সদস্য লােকসভালৈ নির্বাচন কৰা হয়। লােকসভাই জনসাধাৰণক প্রতিনিধিত্ব কৰে। লােকসভাৰ কার্য। পৰিচালনা কৰাৰ বাবে এজন অধ্যক্ষ আৰু এজন উপাধ্যক্ষ থাকে। তলত লােকসভাৰ ক্ষমতা আৰু কার্যাৱলী চমুকৈ আলােচনা কৰা হ’ল।\n(১) আইন প্রণয়নঃ লােকসভাৰ প্রধান কাম হ’ল আইন প্রণয়ন কৰা। লােকসভাই কেন্দ্রীয় তালিকাত থকা ৯৭ টা বিষয়ৰ ওপৰত আইন প্রণয়ন কৰিব পাৰে। সমৱৰ্তী বিষয়ৰ ওপৰতাে ই আইন প্রনয়ণ কৰিব পাৰে। যিকোনাে বিল আইনত পৰিণত হ’বলৈ লােকসভাৰ অনুমােদন প্রয়ােজন।\n(২) প্রশাসনীয় ক্ষমতাঃ সংবিধান মতে মন্ত্রী পৰিষদ লােকসন্তাৰ ওচৰত দায়বদ্ধ। লােকসভাই চৰকাৰৰ নীতি-নিয়মবােৰ সমালােচনা কৰাৰ পূর্ণ স্বাধীনতা আছে। লােকসভাই মন্ত্রী পৰিষদৰ বিৰুদ্ধে অনাস্থা প্রস্তাৱ গ্রহণ কৰি মন্ত্ৰী পৰিষদৰ পতন ঘটাব পাৰে।\n(৩) বিত্তীয় ক্ষমতাঃ লােকসভাৰ আন এক প্রধান ক্ষমতা হৈছে ই ৰাষ্ট্ৰখনৰ ৰাজকোষ নিয়ন্ত্রণ কৰে। লােকসভাৰ সন্মতি অবিহনে চৰকাৰে অর্থ সংগ্রহ বা ব্যয় কৰিব নােৱাৰে। লােকসভাত বাজেট উত্থাপন আৰু গ্রহণ কৰা হয়।\n(৪) নির্বাচনী ক্ষমতাঃ লােকসভাৰ সদস্যসকলে ৰাষ্ট্রপতি আৰু উপৰাষ্ট্রপতি নির্বাচনত অংশ গ্রহণ কৰিব লাগে।\n(৫)সংবিধান সংশােধনৰ ক্ষমতাঃ লােকসভা আৰু ৰাজ্যসভা উভয়ে মিলি সংবিধান সংশােধন কৰিব পাৰে। সংবিধান সংশােধনৰ ক্ষেত্ৰত দুয়াে সদন ক্ষমতাশালী যদিও সংসদৰ যুটীয়া বৈঠকত লােকসভাই আধিপত্য লাভ কৰে।\n(৬) ন্যায়িক ক্ষমতাঃ লােকসভাই ৰাষ্ট্ৰপতিৰ বিৰুদ্ধে সংবিধান অৱমাননা কৰাৰ অভিযােগত মহাঅভিযােগ প্রস্তাৱ আনিব পাৰে। উভয় সদনৰ সংখ্যাগৰিষ্ঠ ভোেটত প্ৰস্তাৱৰ জৰিয়তে ৰাষ্ট্রপতি, উ পৰাষ্ট্র পতি, উচচ আৰু উচতম ন্যায়ালয়ৰ ন্যায়াধীশসকলক লােকসভাই অপসাৰণ কৰিব পাৰে।\nSee also জীৱন্ত দলিলৰ ৰূপত সংবিধান Class 11 Political Science Chapter9Assamese\n(৭) অন্যান্য ক্ষমতাঃ ৰাষ্ট্ৰপতিৰ জৰুৰীকালীন অৱস্থাৰ ঘােষণা লােকসভাৰ দ্বাৰা অনুমােদিত হ’ব লাগে। নতুন ৰাজ্য সৃষ্টি বা কোনাে ৰাজ্যৰ সীমা পৰিৱৰ্তন কত লােকসভাৰ সমতিৰ প্রয়ােজন। মুঠতে লােকসভাৰ কাৰ্য আৰু ক্ষমতা বহুত । জনসাধাৰণৰ আশা-আকাঙ্খা লােকসভাই প্রতিফলিত কৰে। প্ৰকৃতাৰ্থত ভাৰতৰ শাসনকার্য লােকসভাৰ দ্বাৰাই পৰিচালিত হােৱা বুলি ক’লেও বঢ়াই কোৱা নহয়।\n২। লােকসভাৰ অধ্যক্ষৰ ক্ষমতা আৰু কার্যাৱলী আলােচনা কৰা।\nউত্তৰঃ লােকসভা গঠন হােৱাৰ পিছত সদস্যসকলে সিহঁতৰ মাজৰ পৰা এজনক অধ্যক্ষ হিচাপে নির্বাচন কৰে। সাধাৰণতে সংখ্যাগৰিষ্ঠ দলৰ পৰাই অধ্যক্ষ নির্বাচিত হয়। সদস্যসকলে তেওঁলােকৰ মাজৰ পৰা এজন উপাধ্যক্ষও নির্বাচন কৰে। অধ্যক্ষৰ অনুপস্থিতিত উপাধ্যক্ষই লােকসভা পৰিচালনা কৰে। লােকসভাৰ অধ্যক্ষই বহুত ক্ষমতা ভােগ কৰে। তেওঁৰ ক্ষমতা আৰু ক্যাৱলী তলত চমুকৈ দাঙি ধৰা হ’ল।\n(১) লােকসভাৰ অধ্যক্ষ প্রধান কাম, হ’ল লােকসভাৰ অধিবেশনত সভাপতিত্ব কৰা আৰু সভাৰ শান্তি-শৃঙ্খলা বজাই ৰখা।\n(২) অধ্যক্ষই লােকসভাৰ সদস্যসকলৰ অধিকাৰ ৰক্ষা কৰিব লাগে। কোনাে সদস্যৰ অধিকাৰ ভংগ হ’লে অধ্যক্ষই যথাবিহিত ব্যৱস্থা গ্ৰহণ কৰিব লাগে।\n(৩) কোনাে বিধেয়ক বিত্ত বিষয়ক হয় নে নহয় এই লৈ মতানৈক্য হলে অধ্যক্ষই চূড়ান্ত সিদ্ধান্ত ল’ব লাগে।\n(৪) কোনাে ব্যক্তিয়ে সদনক অৱমাননা কৰিলে অধ্যক্ষই যথাবিহিত ব্যৱস্থা গ্ৰহণ কৰি শাস্তি বিহিব পাৰে।\n(৫) সংসদৰ যুটীয়া অধিবেশনতাে লােকসভাৰ অধ্যক্ষই সভাপতিত্ব কৰিব লাগে।\n(৬) লােকসভাত কোনাে বিষয়ৰ ওপৰত মতানৈক্যৰ সৃষ্টি হলে বা সপক্ষে-বিপক্ষে সমান ভােট হলে অধ্যক্ষই নির্ণায়ক ভােট দিব পাৰে।\n(৭) লােকসভাৰ বিভিন্ন সমিতি সমূহৰ সভাপতিসকলক অধ্যক্ষই নিযুক্তি দিয়ে।\n৩। সংসদৰ আইন প্রণয়ন পদ্ধতিটো আলােচনা কৰা\nউত্তৰ : ভাৰতীয় সংবিধানৰ ১০৭-১১২ নং অনুচ্ছেদ লৈ সংসদৰ আইন প্রণয়ন প্রক্রিয়া সম্পর্কে আলােচনা কৰা হৈছে। এখন সাধাৰণ বিধেয়ক আইনত পৰিণত হ’বলৈ তলত উল্লেখিত পর্যায়কেইটা অতিক্রম কৰিব লাগে। যেনে:\n(১) এখন সাধাৰণ বিধেয়ক সংসদৰ যিকোনাে এটা সদনত উত্থাপন কৰিব পাৰি। এজন মন্ত্রী বা সদস্যই বিধেয়ক উত্থাপন কৰি বিধেয়কখনৰ উদ্দেশ্য ব্যাখ্যা কৰে।\n(2) দ্বিতীয় পর্যায়ত বিলখনৰ ওপৰত সাধাৰণ আলােচনা হয় আৰু ভোেট লােৱা হয়। কেতিয়াবা এখন বিল এক নির্বাচিত কমিটিলৈ পঠিয়াই দিয়া হয়। কমিটিখনে বিলখনৰ সকলাে দিশ পুংখানুপুংখভাৱে পৰীক্ষা কৰে।\n(৩) তৃতীয় পর্যায়ত বিলখনৰ প্ৰতিটো দিশ বিশ্লেষণ কৰি প্রয়ােজনীয় সংশােধনীৰ প্ৰস্তাৱ দিয়া হয়।\n(৪) চতুর্থ পর্যায়ত বিলখন সন্দৰ্ভত সদনত ভােট লােৱা হয় আৰু বিলখন গ্ৰহণ কৰা হয় বানাকচ কৰা হয়।\n(৫) পঞ্চম পর্যায়ত, এটা সদনে বিলখন গ্রহণ কৰিলে, বিলখন আনটো সদনলৈ পঠিওৱা হয়।\n(৬) ষষ্ঠ পর্যায়ত, বিলখন দুয়াে সদনত গৃহীত হ’লে, ৰাষ্ট্ৰপতিৰ স্বাক্ষৰৰ বাবে প্ৰেৰণ কৰা হয়। ৰাষ্ট্রপতিয়ে স্বাক্ষৰ কৰাৰ লগে লগে বিলখন আইনত পৰিণত হয়।\nইয়াত একাদশ শ্ৰেণীৰ ৰাজনীতি বিজ্ঞানৰ বিধানমণ্ডল Class 11 অধ্যায়5পাঠটোৰ প্ৰশ্ন উত্তৰ সমূহ আগবঢ়োৱা হৈছে। class 11 political science chapter5question answer in Assamese


চুইজাৰলেণ্ডবাসীৰ স্বদেশপ্ৰেমঃ অস্বীকাৰ কলা ধন - ALAYRAN\nচুইজাৰলেণ্ডবাসীৰ স্বদেশপ্ৰেমঃ অস্বীকাৰ কলা ধন\nচুইছ জনতাৰ স্বদেশপ্ৰেমেঃ অস্বীকাৰ ৫০% শতাংশ কলা ধন\nইউৰোপৰ অন্যবদ্য প্ৰকৃতিক সৌন্দৰ্য্যৰে ভৰপূৰ চুইজাৰলেণ্ড এক মনোমোহা দেশ ৷ বিশ্ব পৰ্য্যতনৰ অন্যতম শীৰ্ষ নাম ৷ চুইজাৰলেণ্ড বিশ্বৰ .এনে এখন দেশ য'ত সমগ্ৰ বিশ্বৰ প্ৰত্যেক নৱ দম্পতিয়ে নিজৰ ফুলশয্যা উৎযাপন কৰিবলৈ সপোন দেখে ৷ শুকুলা বৰফৰে ঢাক খোৱা আৰু চকুৰোৱা প্ৰাকৃতিক সৌন্দৰ্য্যৰে ভৰপূৰ চুইজাৰলেণ্ড প্ৰকৃতিৰ এক অদ্ভুদ কৃতি ৷ তদুপৰি বিজ্ঞানগাৰ তথা গৱেষণাগাৰৰ বাবে বিশ্ব বিজ্ঞানীৰ উপযুক্ত স্থান ৷\nচইজাৰলেণ্ড ইউৰোপ মহাদেশৰ সমৃদ্ধিশালী ৰাষ্ট্ৰৰ ভিতৰত এখন ৷ ইয়াৰ জনসংখ্যাৰ 97 শতাংশই শিক্ষিত ৷ জনসাধাৰণৰ জীৱন-যাপন চহকী অঢ্যবন্ত ৷\nপিছে সাত সাগৰ তেৰ নদীৰ সিপাৰে থকা মনোমুহা চুইজাৰলেণ্ডৰ লগত ভৰতবৰ্ষৰ স্থূল আৰু ভ্ৰষ্টাচাৰী ৰাজনীতিৰ এক নিবিড় সম্পৰ্ক আছে ৷ আছে বহু গোপনীয় অথচ ভাৰতীয় জনগণৰ হাড়ভঙা পৰিশ্ৰমৰ মূল্য ৷\nআজিৰ পৰা প্ৰায় পঞ্চাছ বছৰৰ আগত চুইজাৰলেণ্ডত এটা ব্যক্তিগত বেংক স্থাপন হ'য় ৷ যাৰ আজিৰ আটাইতকৈ চৰ্চিত নাম হ'ল "চুইচ বেংক" ৷ চুইজাৰলেণ্ডৰ এই ব্যক্তিগত বেংকটো বিশ্বৰ অন্যবেংকৰ নীতি-নিয়মতকৈ সম্পূৰ্ণ পৃথক এক অদ্ভুদ নিয়মৰে পৰিচালিত ৷ চুইছ বেংক গ্ৰাহকৰ ধন আৰু পৰিচয় নতুুবা তথ্য গুপনীয়তাৰ বাবে জগত বিখ্যাত ৷\nচুইছ বেংকৰ অদ্ভুদ নিয়মটো হ'ল-গ্ৰাহকে এই বেংকত নিজৰ ধন জমা ৰাখিলে এই বেংকক টকা দিব লগা হ'য় ৷ ইয়াৰ বিনিময়ত চুইছ বেংকে গ্ৰাহকৰ জমাকৃত ধনৰ গোপনীয়তা আৰু সুৰক্ষাৰ দিয়াৰ সম্পূৰ্ণ দায়িত্ব ল'য় ৷ চুইছ বেংকত কোনো গ্ৰাহককে ধন লাভৰ উৎস আৰু অন্যান্য বাধ্যবাধকতাৰ সীম নিৰ্দ্ধাৰণৰ বাবে চুক্তিবদ্ধ হোৱাৰ প্ৰয়োজন নহ'য় ৷ এই বিশেষত্বৰ বাবেই চুইছ বেংক বিশ্বব্যাপী জনজাত ৷\nএটা অদ্ভুদ নিয়মৰ বাবে চুইছ বেংক বিশ্বৰ নামী-দামী উদ্যোগপতি, ডাঙৰ ডাঙৰ ব্যৱসয়ী, মাফিয়া, চোৰাং কাৰোবাৰী, বেইমান ৰাজনৈতিক নেতাৰ প্ৰথম পছন্দৰ তালিকাত আহি পৰে ৷ অনামী-বেইমানী উপায়ৰে সংগ্ৰহ কৰা ধন চুইছ বেংকত সহজে ৰাখিব পৰাত এই বেংক কম সময়ৰ ভিতৰতে তেনে লোকৰ মাজত জনাজাত হৈ পৰে ৷\nগ্ৰাহকৰ প্ৰতি কোনো চৰ্ত নৰখা চুই বেংকে নিজৰ একাউন্ট হল্ডাৰক সংখ্যাৰ কাৰ্ড(ৰিচাৰ্জ কাৰ্ডৰ দৰে) এখন আৰু এটা পাচৱৰ্ড দিয়ে ৷ যাৰ ওচৰত বেংকে প্ৰদান কৰা সংখ্যাৰ কাৰ্ড থাকিব চুইছ বেংকে তেওঁকহে জানিব ৷ এই ক্ষেত্ৰত সচৰাচৰ বেংকৰ দৰে চুইছ বেংকে কাৰ্ডখনৰ বাহিৰে গ্ৰাহকৰ কোনো অতিৰিক্ত তথ্য নিবিচাৰে ৷\nঅৱশ্যে চুইছ বেংক কৃতপক্ষ্যই একোজন গ্ৰাহকে একেলেঠাৰিয়ে সাতটা বছৰ বেংকৰ লগত কোনোধৰণৰ লেন-দেন নাৰাখিলে তেনে গ্ৰাহকৰ একাউন্ট জব্দ কৰিব পাৰিছিল ৷ সাত বছৰ দৰি লেন-দেন নৰখা তেনে একাউন্টৰ জব্দকৃত সমুদায় ধন চুইছবেংক কৃতপক্ষৰ হাতলৈ গুছি যায় ৷ অৰ্থাৎ সাত বছৰে ট্ৰেঞ্জেকচন নোহোৱা একাউন্টৰ ধনৰ মালিক চুইছ বেংক ৷\nবিশ্বত প্ৰতিদিনে বে-হিচাবত মাফিয়াক হত্যা কৰা হ'য়, বহু মাফিয়াক চৰকাৰী জেললৈ নিক্ষেপ কৰা হ'য় ৷ চোৰাং কাৰোবাৰীক হ'য় জেল নহ'য় ওপৰলৈ পঠোৱা হ'য় ৷ বহু বেইমান ৰাজনৈতিক নেতাই চিৰজীৱনৰ বাবে ৰঙা ঘৰৰ আলহী হ'ব লগা হ'য় ৷ এনে স্থিতিত বহুতো একাউন্ট চুইছ বেংকত লেন-দেন অবিহনে পৰি থকে ৷ চুইছ বেংক কৃতপক্ষই এনে লেন-দেনবিহীন সমূদায় একাউন্টৰ ধন জব্দকৃত কৰি ল'য় ৷\n2000 চন; ইংৰাজী নতুন বছৰত চুইছ বেংক কৃতপক্ষই জব্দকৃত প্ৰত্যেকটো একাউন্টৰ ধন হিচাপ কৰি বিশ্বৰ কলাধনৰ 40 শতাংশ লাভ কৰে ৷ অৰ্থাৎ সমগ্ৰ বিশ্বৰ প্ৰায় আধা কলাধনৰ মালিক হ'য় চুইছ বেংক ৷ বৃহৎ পৰিমাণৰ ধনৰ গৰাকী গৈ চুইছ বেংকে কৃতপক্ষই এনে ধনক কেনে কামত লগাব তাক ভাৱি পোৱা নাছিল ৷ সেয়ে চুইছ বেংক কৃতপক্ষই জব্দকৃত বৃহৎ পৰিমাণৰ ধনক কেনে কামত লগালে উপকৃত হ'ব তাক লৈ চুইজাৰলেণ্ডবাসীৰ ওচৰত পৰামৰ্শ বিচাৰিলে ৷ চুইজাৰলেণ্ডবাসীয়ে বিচাৰিলে চুইছ বেংক কৃতপক্ষই কলাধনখিনি চুইছ জনতাক বিলাই দিয়াৰ কথা ঘোষণা কৰিলে ৷ গাই প্ৰতি চুইছ জনতাই এক কোটিকৈ লাভ কৰাৰ কথা বেংকে জনায় ৷\nচুইছ চৰকাৰৰ ফালৰ পৰা পোন্ধৰ দিন ধৰি সমীক্ষা চলিল ৷ সমীক্ষাত 99.2% লোকে উক্ত ধনক দেশৰ সৌন্দৰ্য বঢ়োৱা আৰু পৰ্য্যটন খণ্ডক অধিক আকৰ্ষণীয় কৰি বিদেশী পৰ্যটকৰ সূখ-সুবিধা উপলব্ধ কৰাত খৰচ কৰিবলৈ মত আগবঢ়ালে ৷ চুইছ চৰকাৰৰ ফালৰ পৰা চলোৱা সমীক্ষাত জনতাৰ ৰায় ভাৰতীয় জাতীয় চৰিত্ৰৰ বাবে আচৰিত আৰু চক্ খোৱা ধৰণৰ ৷ কিন্তু দেশপ্ৰেম থকা চুইছ জনতাৰ বাবে এয়া সাধাৰণ কথা আছিল ৷ চুইছ জনতাই অসৎ ধনক একাষাৰে অস্বীকাৰ কৰি উপৰুৱা ধন যে কাকোকে নলাগে সেইটো চৰকাৰী সমীক্ষাত স্পষ্টকৈ ধোষণা কৰিলে ৷\nইয়াৰ পাছতে আটাইতকৈ আচৰিত ঘটনা সংঘটিত হ'য় ৷ 2000 চনৰ 25 জানুৱাৰীত চুইছ জনতা চৰকাৰী সমীক্ষাকাৰী সংস্থাৰ কাৰ্য্যলযৰ সন্মুখত বেনাৰ-ফেষ্টুন লৈ উপস্থিত হ'য় ৷ সংস্থাৰ ওচৰত চুইছ জনতাই দেশৰ 0.8% শতাংশ উপৰুৱাকৈ খোৱা(ধন বিচৰা) লোকৰ নাম ৰাজহুৱা কৰিবলৈ দাবী জনায় ৷ তেওঁলোকে দাবী কৰে যে উপৰুৱাকৈ খোৱা লোক চুইজাৰলেণ্ডৰ বাবে সমাজৰ ব্যাধি আৰু চুইজাৰলেণ্ডৰ কলংক ৷\nবহু শেষত প্ৰতিবাদী জনতাক চুইছ চৰকাৰে উপৰুৱাকৈ খাব বিচৰা লোকক উপযুক্ত শাস্তি দিয়াৰ প্ৰতিশ্ৰুতি প্ৰদান কৰে ৷ আৰু অৱশেষত চৰকাৰৰ আশ্বাস পোৱাত জনতাক শান্ত হ'য় ৷ এই ক্ষেত্ৰত ভাৰতৰ জনতা আৰু চুইজাৰলেণ্ডবাসীৰ মাজত আকাশ পাতাল পাৰ্থক্য ! ভাৰতত অত্যন্ত ধনৱন্ত লোকেই উপৰুৱাকৈ খোৱাত আগ্ৰহী ৷ উৰুৱাকৈ ধন-টকা পইচা পালেই কথাই নাই ৷ বাকী সাধাৰণ জনতাৰ কথা নকলেও হ'ব ৷ স্বয়ং ৰাজ প্ৰতিনিধি আৰু প্ৰশাসনৰ নামী-দামী বিষয়াই যেতিয়া জনতাৰ ধন হৰলুকীত হাত উজান দিয়ে তেন্তে তেনে দেশৰ ভৱিষ্যত প্ৰজন্মৰ চৰিত্ৰ কেনে নিৰ্মাণ তাক বুজা সহজে অনুমেয় !!


মৰ্মান্তিক! ক’ভিড-১৯ত পিতৃ-মাতৃক হেৰুৱালে জনপ্ৰিয় ইউটিউবাৰ ভূৱন বামে - NEWS8 NE\nমৰ্মান্তিক! ক’ভিড-১৯ত পিতৃ-মাতৃক হেৰুৱালে জনপ্ৰিয় ইউটিউবাৰ ভূৱন বামে\nJune 13, 2021\t0\tBy NEWS DESK\nনিউজ ডেস্ক। কমেডিয়ান তথা জনপ্ৰিয় ইউটিউবাৰ ভূৱন বামৰ শনিবাৰৰ এটা ইনষ্টাগ্ৰামৰ প’ষ্টে আৱেগিক কৰি তুলিছে তেওঁৰ লাখ লাখ অনুৰাগীক।\nএমাহৰ ভিতৰতে কভিডত নিজ পিতৃ-মাতৃক হেৰুৱাই শোকত ভাগি পৰে জনপ্ৰিয় ইউটিউবাৰজন। তেওঁ সেই প’ষ্টটোত পিতৃ-মাতৃৰ লগতে নিজৰ এক আনন্দৰ মূহুৰ্তৰ ফটো শ্বেয়াৰ কৰে।\nসদায় নিজৰ লাখ লাখ অনুৰাগীৰ ওঁঠত হাঁহি বিৰিঙাই আনন্দ বিলোৱা ইউটিউবাৰজনে ইনষ্টাগ্ৰামত লিখে- “কভিডত মই মোৰ দুয়োডাল জীৱনৰেখা হেৰুৱালো। আই আৰু পিতাইৰ অবিহনে আগৰ দৰে একোৱেই নাথাকিব। এমাহৰ ভিতৰতে সকলো শেষ হৈ গল। ঘৰ, সপোন, সকলোৱেই। মোৰ আই মোৰ লগত নাই, পিতাই মোৰ লগত নাই। এতিয়া আৰম্ভণিৰ পৰা জীয়াই থাকিবলৈ শিকিব লাগিব। কিন্তু তেনে কৰিবলৈ ইচ্ছা যোৱা নাই।”\nতেওঁ লগতে কয়- “মই এজন সু-সন্তান আছিলোনে? তেওঁলোকক ৰক্ষা কৰিবলৈ মই যথেষ্ট যত্ন কৰিছিলোনে? এই প্ৰশ্ন কেইটা লৈয়েই মই ওৰেটো জীৱন জীয়াই থাকিব লাগিব। তেওঁলোকক চাবলৈ আৰু ৰৈ থাকিব নোৱাৰো। সোনকালেই আহক সেই দিন।”\nউল্লেখ্য যে ভূৱন বাম তেওঁৰ জনপ্ৰিয় ‘বি বি কি ভাইনছ’ ভিডিঅ’ৰ বাবে অতিকে জনাজাত। য’ত কেইবাটাও চৰিত্ৰ যোগে চুটি কমেডি দৃশ্য প্ৰকাশ কৰা হয়। ইয়াৰোপৰি তেওঁ এজন কণ্ঠশিল্পী হোৱাৰ লগতে কেইবাখনো চুটি ছবিত অভিনয় কৰিছে।\nক’ভিড-১৯ত পিতৃ-মাতৃক হেৰুওৱা ৩ ভগ্নীৰ কাষত বিধায়ক পৰমানন্দ ৰাজবংশী\nভাল খবৰ! টকিঅ’ অলিম্পিকলৈ যোগ্যতা অৰ্জন মিৰাবাই চানুৰ


ৰণভংগ – নয়নমনি হালৈ – ফটাঢোল\nতেতিয়া মই কলেজত পঢ়ি থকা ল’ৰা৷ নতুনকৈ দাঢ়ি-মোছ গজিবলৈ আৰম্ভ কৰিছে, মনত ‘ডেকা ডেকা’ ভাব৷ কলেজত সোমাই প্ৰথমে একঘণ্টামান আড্ডা পিতোঁ, তাৰপিছত মন গলে ক্লাছত বহি হামিয়াই-হিকটিয়াই থাকোঁ৷ সেই সময়ৰে কথা, এদিন কেইটামান দাদা-দাদা টাইপৰ, চিনেমাৰ হিৰোৰ ষ্টাইলত থকা ল’ৰাৰ লগত বহি আড্ডা পিটি আছোঁ কলেজৰ মাজতে থকা ডাঙৰ গছডালৰ তলত৷ এনেতে এটা লেংপেং কৰে ওখ, কেটেৰ মেটেৰ চেহেৰাৰ ল’ৰা এটাই দৌৰি আহি ‘দাদা দাদা মোক মাৰিলে’ বুলি কান্দিব ধৰিলে৷ সি কয় আৰু কান্দে৷ আমি বোলো ‘কি হ’ল ভালকৈ ক’৷ ল’ৰাটোৱে কেবল কয় ‘দাদা মোক কমাৰ্চৰ ল’ৰা এটাই আহি মাৰি থৈ গ’ল৷ ’\nআমাৰ গেংটোৰ (আড্ডাটোৰ) চৰ্দাৰ আছিল ৰঞ্জন ওৰফে ৰন ওৰফে ৰনি৷ তাৰ গা গৰম হৈ গ’ল ‘ইমান সাহ, কমাৰ্চৰ ল’ৰা আহি আমাৰ ক’লেজৰ কেম্পাছত আমাৰ ল’ৰাক মাৰি থৈ যাব’৷ ‘কেম্পাছত নহয় নেকি, ৰাস্তাতহে মাৰিছে নেকি..’ কোনোবা এটাই ভয়ে ভয়ে কবলৈহে পালে..৷ ‘ৰাস্তাটোতো আমাৰ কলেজৰ সন্মুখেৰেই গৈছে’ ৰনিয়ে গৰগৰাই উঠিল ‘ব’ল ব’ল সৱ ব’ল, চাই লম আজি কমাৰ্চৰ ল’ৰাৰ কিমান কলিজা আছে’৷ সেনাপতিৰ হুংকাৰত এজাক সৈন্যবাহিনীৰ গাৰ তেজ মুহূৰ্ততে উতলি উঠিল৷ প্ৰায় পচিশটামান ল’ৰাই সমস্বৰে হুংকাৰ দি উঠিল ‘ব’ল ব’ল আজি কমাৰ্চৰ ল’ৰাক ফালি পেলাম৷ ’\nআমাৰ কলেজৰ পৰা নলবাৰী কমাৰ্চ কলেজলৈ দূৰত্ব এক কিলমিটাৰতকৈ বেছি নহয়৷ কলেজ ফিল্ডৰ কাষেৰে লুংলুঙীয়া বাটটোৰে গ’লে তাতকৈও কম৷ মাৰোৱাৰীৰ ল’ৰামখাই কমাৰ্চত পঢ়ে আৰু সিহতলৈ আমাৰ কলেজৰ ভোটা বুদ্ধিৰ ল’ৰামখাৰ সদায় খং৷ ‘মাৰোৱাৰীমখাই আমাক লুটি-পুটি খালে’ মনত এনেহেন ভাব৷ কাজিয়া কৰিব যোৱাৰ আগে আগে মোৰ পাটা-ঠাৰি হেন চেহেৰাটোৰ কথা চিন্তা কৰি অলপ পিছ হুহকি আহিলোঁ, ৰনিৰ চকুত পৰিল৷ ‘ক’ত পলাব আহিছ তই’ বুলি কালাৰত ধৰি একেচাতে টানি লৈ গ’ল৷ কম সময়তে ৰনিৰ অধীনত এটা সৰু-সুৰা সৈন্যবাহিনীৰ দল গঠন হৈ গ’ল আৰু আমি বীৰদৰ্পে কমাৰ্চ অভিমুখে আগবাঢ়িবলৈ ধৰিলোঁ৷ ‘কমাৰ্চৰ ল’ৰা আহি আমাৰ ল’ৰাক কলেজৰ কেম্পাছৰ ভিতৰতে মাৰি থৈ যাব, ইয়াতকৈ অপমানৰ কথা আৰু কিবা থাকিব পাৰে’.. নেতা টাইপৰ ল’ৰা দুটামানে মাজে মাজে জ্বলা জুইত ঘিউ ঢালে৷ ‘নলবাৰী কলেজৰ ল’ৰাক মেখেলা পিন্ধা বুলি ভাবিছে নেকি সিহতে’ ৰনি আৰু এখোপ চৰা৷ এনেহেন কথাত আমাৰ খোজৰ গতি বাঢ়ি ক্ৰমাত্ বাঢ়ি যায়৷\nকলেজৰ গেটখন পাৰ হৈ কেইখোজমান গৈছিলোহে মাত্ৰ .. দলটোৰ এজনে মাত লগালে: ‘চেঃ মই চাইকেলখন বৰ বেয়া জেগাত থৈ আহিলোঁ নহয়৷ তহত আগবাঢ়, মই এই গ’লো, এই আহিলোঁ৷ ’ লগে-লগে যেন আৰু কেইটামানৰ চাইকেলৰ কথা মনত পৰি গ’ল৷ ‘অ’ অ’ মোৰখনো মোৰখনো’ বুলি তাৰ পিছে পিছে আৰু দুটামান বেগাবেগিকে দলটোৰ পৰা ওলাই গ’ল৷ আধামান বাট পাৰ হৈছোঁ, তেনেতে এটাই কেঞা আঙুলিটো প্ৰদৰ্শন কৰি ‘বৰ টানকৈ লাগিছে, তহত আগবাঢ় চোন’৷ লগে-লগে আৰু দুটামানে যেন একেবাৰে ৰব নোৱাৰা হৈ পৰিল৷ তলপেটত হেচি ধৰি সিহতো দলটোৰ পৰা তাৰাতাৰি ওলাই আহিল৷ আৰু অলপ দূৰ গৈছোঁ, এইবাৰ দুটামানে উজুটি খালে৷ বৰ দুখ পালে নেকি, সিহতো ৰাস্তাৰ কাষত বহি উঃ আঃ কৰি থাকিল৷\nযি নহওক, আমাৰ সৈন্যদল গৈ কমাৰ্চ কলেজৰ সন্মুখ পালোঁ৷ এতিয়া কলেজৰ কেম্পাছৰ ভিতৰত প্ৰথম সোমাব কোনে? বিবুদ্ধিত পৰি গ’লো নহয়৷ অলপ সময় ইফালে-সিফালে চায়ে কটালো৷ দুটামানে কমাৰ্চ কলেজৰ সন্মুখত কেইদিনমান আগতে বনমন্ত্ৰীয়ে ৰুই থৈ যোৱা আৰু বৰ্তমানে ছাগলীয়ে-গৰুই আগগুড়ি খাই নহোৱা কৰি থোৱা গছৰ পুলি কেইটা নিৰীক্ষণ কৰাত লাগিল৷ যেন সিহত ‘নেচাৰ্চ বেকন’ৰ প্ৰকৃতি-প্ৰেমী সদস্যহে৷ এনেতে আমাৰ চকু কমাৰ্চৰ গেটৰ ভিতৰৰ ফালে গ’ল৷ লগে-লগে যেন আমাৰ মূৰত কোনোবাই হাতুৰীৰ কোব এটাহে সোধালে৷ প্ৰায় পঞ্চাশটামান ল’ৰাই-ছোৱালীয়ে দেখোন আমাৰ ফালে আগবাঢ়ি আহিব ধৰিছে৷ দেখি আমাৰ জিউ উৰি যোৱাৰ দৰে হ’ল৷ পিছফালৰ পৰা আমাৰ কোনোবা এটাই মাত দিলে ‘হে ভগৱান, আমি দেখোন পচিশটামান ল’ৰা ওলাই আহিছিলোঁ, এতিয়া দেখোন পাচটা ল’ৰাও নাই’৷\nএৰা হয়তো, আমি দেখোন সংখ্যাত পাচটাও নাই৷ কি কৰা যায় এতিয়া! ‘মহাবীৰ ক্লাব’ত ‘ডাম্বল’ মাৰি হাত দুখন ‘হাতুৰী’হেন কৰি তোলা ৰনিয়েই এতিয়া আমাৰ ‘অগতিৰ গতি’৷ ৰনিৰ বুকুখন যেন বুকু নহয়, আহাৰ মাহৰ পথাৰৰ দুইচপৰা পকা মাটিহে৷ পুৱাই-গধূলী ‘মহাবীৰ ক্লাৱ’ত ব্যায়াম কৰা ল’ৰা ৰনি৷ ৰনি .. অ’ ৰনি! কিন্তু ৰনি ক’ত? ৰনি? তড়িত্ গতিৰে পিছঘূৰি চাই দেখো কলেজ ফিল্ডৰ কাষৰ ৰাস্তাটোৰে ৰনি প্ৰানটাকি দৌৰিছে৷ কি হ’ল তাৰ, যুদ্ধৰ আগতে গাটো গৰম কৰি লৈছি নেকি সি! নাই, সি কোনোফালে চোৱা নাই৷ কেবল দৌৰিছে৷ এইফালে হে হৰি, কমাৰ্চ কলেজৰ সৈন্যজাক আমাৰ কাষ পায়হে আৰু৷\nমোৰ চেণ্ডেল যোৰ দুৰ্বল৷ ৰাতিপুৱা বাটা-চ’কত মুচি এটাৰ হতুৱাই চিলাই মাৰি আনিছিলোঁহে মাত্ৰ৷ মই সেইযোৰ হাতত তুলি ল’লোঁ৷ আৰু একচেকেণ্ডো ভবাৰ সময় নাই৷ ‘এক-দুই-তিনি’.. ৰনি যোৱা বাটটোৰে সেই যে দৌৰা আৰম্ভ কৰি দিলোঁ.. শিল, পানী, বোকা.. ভৰি ক’ত পৰিছে চোৱাৰ সময় নাই৷ কেবল দৌৰিছোঁ আৰু দৌৰিছোঁ ..৷\n.. যেন সৰুসজাই ষ্টেডিয়ামত চাৰিশমিটাৰ ৰীলেতহে মই ভাগ লৈছোঁ৷■■\n« দ্যা অ’পেন উইণ্ড’ – মেঘালী দিহিঙ্গীয়া\nধানখেৰৰ বিজনেছ – ৰঞ্জু শৰ্মা »\nমোৰ ফেভাৰিট আছিল এইটো ৷ লিখি থাকিবা!\nনিশ্চয় ৷ আপোনালোকৰ উৎসাহতেই কলমটো ধৰি থাকিম ৷ সদায় ৷\nHonestly bohhut val lagil


কোনে মোক তুলি তালি\nমই কোন ? মই ক'ৰ পৰা আহিছোঁ ? কেনেকৈ আজিৰ দৰে হ'লো ? মোৰ কাম\nকি ? মোক কোনে গঢ়িলে আদি কথাবোৰে অকলশৰীয়া মুহুৰ্তত মোক আমনি কৰে |\nমোৰ অস্তিত্ব , মোৰ বিকাশ কেনেকৈ আৰু ক'ত হল , সেয়াবাৰু বিস্ময় নহয়নে ? কানে কানে যেন মোক কোনোবাই কয় |\nকোনে মোক তুলি তালি কৰিলে ডাঙৰ\nমৌসনা মিঠামাতে পাহৰি ভাগৰ |\nকাৰ গৰ্ভত স্থিতি লৈ অন্ধকাৰ এখন পৃথিৱীৰ পৰা পোহৰ দেখিলো | বাঃ এই পৃথিৱী ইমান সুন্দৰ , ইয়াৰ বতাহ ইমান নিৰ্মল , সুনীল আকাশ | আকাশৰ তলত পাৰাপাৰহীন মহাসাগৰ , সাগৰ, নদী, পৰ্বত, পাহাৰ, জান, জুৰি ,সেউজীয়া অৰণ্য , চৰাই ,হৰিণ , মানুহ ,কিযে বিচিত্ৰ, অপূৰ্ব | এই পৃথিৱীখন যে মই দেখা পাইছো তাৰবাবে গৌৰৱৰ অধিকাৰী কোন ? কাৰ ওচৰত মই শিৰ নত কৰিম ? কাক পুজিম চিৰদিন চিৰকাল | কাৰ কোলাত মুৰ থৈ ভাগৰ জিৰাম , পিয়াহত কাক খুজি পানী খাম ? ভোকত ভাত কাক খুজিম সেয়া বাৰু\nকোন ? কোনে মোক কানে কানে কয় সেয়া তোৰ আই |\nমোৰ যেন বিচাৰিবলৈ মন যায় , ক'ত মোৰ মা , ক'ত মোৰ মা তই জাননে খবৰ ? ক'ত আছে তেওঁ বিচাৰি ফুৰিলেও মই নাপাও খবৰ | ক'ত হেৰাই থাকিল তেওঁ , কলৈ গ'ল তেওঁ ? মই কিয় বিচাৰি নাপাওঁ , দেখা নাপাওঁ | শয়নে সপোনে , জাগ্রত সময়তো মই বিচাৰি ফুৰো অৰঙে দৰঙে নাই একো খবৰ যিয়ে মোক সুন্দৰ ধৰণি দেখুৱালে , মোক লালন পালন কৰিলে , তুলি তালি ডাঙৰ কৰিলে , শিক্ষা দীক্ষাৰে উপযুক্ত কৰিলে , সমাজত মানুহ হিচাপে ঠিয় দিব পৰা কৰিলে আজি তেওঁ মোৰ লগত নাই | জানো কলৈ গ'ল আৰু ঘুৰি নাহো বুলি কৈ থৈ গ'ল | সেয়েহে মই বিচাৰি নাপাওঁ | বৰ মনত পৰে তেওঁলৈ কাৰণ তেওঁ মেৰ মা , মাৰ সমান হ'ব কোন ? কোনো হ'ব নোৱাৰে | মা সদাই মা হয় | মা কাৰো সমান নহয় | কি কৰিম একো উত্তৰ নাই |\nকৰবাৰ পৰা ঘৰলৈ উলটি আহিলে মোৰ ভাগৰুৱা মুখখনিলৈ চাবলৈ মা নাই | কাৰণ কথাতে কয় মায়ে চাই মুখলৈ , তিৰিয়ে চাই হাতলৈ | এয়া সমাজৰ নিয়ম কাৰ দোষ দিম | সেয়েহে এতিয়া ভাবিছোঁ মা অবিহনে কিমান দুখ কষ্ট পোৱা যায় |\nসমাদক ঘটা ঘটনাবোৰ দেখি ভাবো কিছু লোকে মাকক কেনেকৈ ইমান কষ্ট দিব পাৰে , বৃদ্ধাশ্রমত থব পাৰে , ৰাষ্টাত অকলশৰে এৰি থৈ আহিব পাৰে | ধিক তেওঁলোক | মা সদাই মা হৈ থাকক | সকলো মালৈ মোৰ সহস্র প্রণাম |


কিমান সুৰক্ষিত আপুনি ক্ৰয় কৰা বাহন ? শীঘ্ৰে প্ৰৱর্তন হ’ব ৰেটিং ব্যৱস্থা - VOICE 24x7\nআপুনি ক্ৰয় কৰিব বিচৰা গাড়ীখন দূর্ঘটনাপ্ৰৱণ নেকি ? লাখ টকাৰে ক্ৰয় কৰা গাড়ীখন কিমান সুৰক্ষিত ? এতিয়াৰে পৰা আপুনি এই কথা গাড়ী ক্ৰয়ৰ পূর্বে জানিবলৈ সক্ষম হ’ব ৷ কিয়নো শীঘ্ৰে ভাৰতত গাড়ীৰ ক্ষেত্ৰত প্ৰদান কৰা হ’ব ষ্টাৰ ৰেটিং ব্যৱস্থা ৷ ক্ৰেচ টেষ্টৰ ভিত্তিত প্ৰদান কৰা হ’ব এই ষ্টাৰ ৰেটিং ব্যৱস্থা ৷ এই কথা ঘোষণা কৰিছে কেন্দ্ৰীয় মন্ত্ৰী নীতিন গাডকাৰীয়ে ৷ আজি তেওঁ কয় যে নতুন গাড়ী মূল্যায়ন কাৰ্যসূচীৰ অধীনত এই ৰেটিং ব্যৱস্থাৰ প্ৰস্তাৱ দিয়া হৈছে ৷\nগাডকাৰীয়ে কয় যে ভাৰত এনচিএপিয়ে গ্ৰাহককেন্দ্ৰিক মঞ্চ হিচাপে কাম কৰিব, যাৰ ফলত গ্ৰাহকে তেওঁলোকৰ ষ্টাৰ-ৰেটিংৰ ওপৰত ভিত্তি কৰি সুৰক্ষিত গাড়ী বাছি ল’ব পাৰিব ৷ একে সময়তে মূল নির্মাতাসমূহৰ মাজত সুৰক্ষিত বাহন নিৰ্মাণ কৰিবলৈ প্ৰচাৰ চলোৱা হ’ব ৷\nতেওঁ কয়, ‘মইভাৰত এনচিএপি (নিউ গাড়ী মূল্যায়ন কাৰ্যসূচী) প্ৰৱৰ্তনৰ বাবে জি এছ আৰ অধিসূচনাৰ খচৰাত অনুমোদন জনাইছো, য’ত ভাৰতৰ অটোম’বাইলসমূহক ক্ৰেচ টেষ্টত কৰা প্ৰদৰ্শনৰ ওপৰত ভিত্তি কৰি ষ্টাৰ ৰেটিং প্ৰদান কৰা হ’ব।“\nপথ পৰিবহণ আৰু ঘাইপথ মন্ত্ৰীগৰাকীয়ে জোৰ দি কয় যে ক্ৰেচ টেষ্টৰ ওপৰত ভিত্তি কৰি ভাৰতীয় গাড়ীৰ ষ্টাৰ ৰেটিং কেৱল গাড়ীত গাঁথনিগত আৰু যাত্ৰীৰ সুৰক্ষা নিশ্চিত কৰাৰ বাবেই নহয়, ভাৰতীয় অটোম’বাইলৰ ৰপ্তানিযোগ্যতা বৃদ্ধিৰ বাবেও অত্যন্ত গুৰুত্বপূৰ্ণ।\nভাৰত এনচিএপিৰ পৰীক্ষণ প্ৰট’কল বিশ্বব্যাপী ক্ৰেচ-টেষ্ট প্ৰট’কলৰ সৈতে একে কৰা হ’ব ৷ যাৰ ফলত বাহিৰৰ প্ৰতিষ্ঠানসমূহে ভাৰতৰ নিজা আভ্যন্তৰীণ পৰীক্ষণ কেন্দ্ৰত তেওঁলোকৰ বাহনসমূহ পৰীক্ষা কৰাব পাৰিব বুলি গডকাৰীয়ে কয়।\nআজি পুৱা পুনৰ গুৱাহাটীৰ মাজমজিয়াত জব্দ ৩০ কিলোগ্ৰাম গাঞ্জা ,১ জন আটক